Nacionalni dan nauke i 163. godine od Teslinog rođenja – SveVesti.net\nNacionalni dan nauke i 163. godine od Teslinog rođenja\nOrganizaciju događaja “Nauka u parlamentu” je ove godine Objedinjeni istraživački centar Evropske komisije poverio Ministarstvu prosvete, nauke i tehnološkog razvoja Srbije i Centru za promociju nauke koji je do sada održavan samo u zemljama članicama EU.\nOvo je prvi put da se organizacija prepušta zemlji koja nije članica EU.\nNa skupu, kome su pristustvovali ministri Mladen Šarčević i Slavica Đukić Dejanović, ministarka nauke Crne Gore Sanja Damjanović, šef Delegacije EU u Srbiji Sem Fabrici, naučnici i istraživači, poslanici, kao i predstavnici građanskih udruženja, Gojković je poručila da je ulaganje u nauku istovremeno najbolja šansa da uhvatimo korak sa svetom u kojem je već uveliko u toku Četvrta industrijska revolucija.\nGojković, koja je otvorila skup, rekla je da su nauka i inovacije ključni faktor ekonomskog, društvenog i ukupnog razvoja svake zemlje u savremenom svetu, te poručila da potencijale koje Srbija ima u nauci i istraživanju možemo ostvariti samo saradnjom države, naučne zajednice i privrede.\nKako je navela, cilj današnje debate je da se skrene pažnja na značaj nauke prilikom donošenja odluka i zakona.\n“Verujem da će ovaj susret biti važan korak ka boljoj saradnji i međusobnom razumevanju politike i naučnoistraživačke zajednice, kako bi zajedno radili na tome da Srbija bude moderna zemlja, koja ide u korak sa razvijenim svetom”, kaže Gojković, koja je u svom obraćanju podsetila na velike srpske naučnike što su Nikola Tesla, Mihajlo Pupin, Milutin Milanković i njihov doprinos razvoju nauke na svetskom nivou.\nNaglasila je da je usvajanje Zakona o nauci i istraživanju pre dva dana bitan podstrek za ovu oblast i važan iskorak u obezbeđivanju sigurnosti finansiranja ustanova i pojedinaca koji se bave naukom, kao i važnost usvajanje Zakona o fondu za nauku u decembru prošle godine.\nDan nauke ove godine posvećen je gorućim temama: klimatskim promenama, kvalitetu vode i vazduha i obnovljivim izvorima energije, a Gojković navodi da je današnji skup prilika za razmenu mišljenja struke i donosioca odluka.\n“Verujem da je vreme da Srbija uskoro dobije zakon o klimatskim promenama, imajući u vidu ne samo naše obaveze iz Okvirne konvencije UN o promeni klime i potrebi usklađivanja sa pravnim tekovinama EU, već i u činjenici da naše građane sve više pogađaju negativne posledice klimatskih promena”, rekla je predsednica parlamenta.\nGojković, koja je i predsednica skupštinskog Odbora za zaštitu životne sredine, izrazila je spremnost da se, pored javne rasprave, organizuje i javno slušanje o tom zakonu jer je, kaže, važno da se čuje glas nauke.\nŠarčević: Cilj je da budemo društvo zasnovano na znanju\nCilj je da Srbija bude društvo zasnovano na znanju i da kvalitet visokog obrazovanja i nauke plasiramo kao dobar izvozni proizvod, izjavio je danas ministar prosvete, nauke i tehnološkog razvoja Mladen Šarčević.\nŠarčević je rekao da Zakon o nauci i istraživanju koji je usvojen pre dva dana sadrži dobra rešenja za budućnost nauke, te naveo da se radi na novoj strategiji obrazovanja i nauke.\nŠarčević je na konferenciji naglasio važnost osnivanja Fonda za nauku i naveo da je raspisan prvi poziv za mlade istraživače.\nNacionalni Dan nauke, 10. jul, ove godine posvećen je gorućim temama: klimatskim promenama, kvalitetu vode i vazduha i obnovljivim izvorima energije, a Šarčević ističe važnost teme klimatskih promena, te navodi da je zaštita životne sredine postala deo reformisanog školskog programa za gimnazije.\nĐukić Dejanović: Razvoj nauke ne sme da bude nauštrb ekologije\nMinistarka zadužena za demografiju i populacionu politiku Slavica Đukić Dejanović je rekla da je današnja konferencija jedinstvena prilika da se čuju nove ideje i pokrene stalni dijalog o mestu nauke u društvu.\nMinistarka kaže da nauka i njen razvoj nije samo prilika da kreiramo bolju budućnost već i naša obaveza prema mladima, ali i naglašava da razvoj nauke ne sme da bude nauštrb ekologije.\nNaglasila je da je obrazovna baza u Srbiji solidna, te da je ulaganje u mlade naučnike ulaganje u budućnost.\nĐukić Dejanović je najavila da će 17. jula u ime Srbije na političkom forumu u UN u Njujorku predstaviti prvi nacionalni dobrovoljni izveštaj o primeni agende UN o održivom razvoju do 2030.\nMladi širom sveta, kaže, pa i u Srbiji, imaju sve više sluha za temu ekologije, i dodaje da 80 odsto mladih koji su učestvovali u izradi nacionalnog dobrovoljnog izveštaja smatra da zaštita životne sredine treba da bude među ključnim prioritetima države.\nMinistarka nauke Crne Gore Sanja Damjanović kaže da nauka i inovacije moraju biti integrisani, te da nauku moramo učiniti vidljivom, a njen uticaj mora biti jači.\nNaglasila je važnost zajedničkog delovanja u regionu koji trpi posledice klimatskih promena.\nFabrici: EU uložila 600 miliona evra u važne ekološke projekte u Srbiji\nŠef Delegacije EU u Srbiji Sem Fabrici rekao je da je su klimatske promene deo našeg svakodnevnog života, da su globalni problem, kao i da postoje lokalne odgovornosti.\n„Razmišljaj globalno, deluj lokalno, to je pravi pristup“, rekao je Fabrici i dodao da je EU u poslednjih 30 godina razvila „zlatni standard“ u pogledu zaštite životne sredine i da je Srbija na putu pridruživanja EU prihvatila te standarde.\nNaveo je da je EU vodeći donator kada je reč o ovoj oblasti i napomenuo da je poslednjih 15 godina Unija uložila 600 miliona evra u važne ekološke projekte koji se realizuju u Srbiji.\nOn je rekao da je važno podizanje svesti građana o zaštiti životne sredine, kao i da je potrebna podrška naučne zajednice, da privreda prihvati promene, te da građani budu svesni svojih pojedinačnih odgovornosti.\nŠto se tiče Poglavlja 27 koji se odnosi na zaštitu životne sredine, Srbija je postigla određeni nivo pripremljenosti, dosta je urađeno, ali još dosta posla treba da se uradi, istakao je Fabrici.\nNaglasio je da je takozvani Zeleni fond od ključne važnosti, kao i politika „zagađivač plaća“ .\nNedović: Strategija pametne specijalizacije u finalnoj fazi\nStrategija istraživanja i inovacija za pametne specijalizacije je u finalnoj fazi, a sutra će sa predstavnicima EK biti održan sastanak na kome će biti reči o tom dokumentu, izjavio je državni sekretar u Ministarstvu prosvete Viktor Nedović.\nOn je rekao da je važna faza procesa izrade završena i da se posao na izradi tog dokumenta privodi kraju.\nReč je kaže, o najinkluzivnijem procesu koji je podrazumevao ogroman rad i uključenost velikog broja aktera.\nOn je rekao da je EK glavna i strateška podrška nastojanjima resornog ministarstva i nadležnih da se Strategija pametne specijalizacije uradi na pravi način.\nNedović je rekao da je bilo vazno učešće privatnog sektora, kao i vladinih institucija, naučno-istraživačkog sektora i civilnog društva.\n“Reč je o veoma uspešnom procesu i imali smo više od 350 učesnika u ovom procesu, i 17 sesija širom Srbije, kao i 500 realizovanih aktivnosti. Ogroman posao je iza nas i sada sledi da u narednom periodu finiširamo valjano proces i donesemo strategiju koja će odraziti potrebe društva i privrede”, rekao je Nedović.\nPametna specijalizacija je moderan pristup ekonomskom razvoju koji se bazira na znanju.\nStrategija istraživanja i inovacija za pametne specijalizacije utvrđuje prioritete razvoja koji su bazirani na istraživačkim, inovacionim i ekonomskim potencijalima jednog društva, ali i na kontinuiranom javno privatnom dijalogu.\nCilj strategije je da podigne konkurentnost ekonomije, doprinese privrednom rastu i napretku društva povezujući istraživačke i inovacione snage i resurse.\nOrganizovane tri panel-diskusije\nU okviru događaja organizovane su tri panel-diskusije sa temama:\nObnovljivi izvori energije, Klimatske promene i voda i Kvalitet vazduha i gasovi staklene bašte, a rektorka Univerziteta u Beogradu Ivanka Popović navela je da je važno da su usklađeni ciljevi održivog razvoja uz razvijanje inovacionih ekosistema.\nOna je ocenila da je važno predstavljanje rezultata rada naučne zajednice, odnosno da građani budu svesni i informisani o tome šta fakulteti i univerziteti i cela naučna zajednica radi za opšti razvoj zemlje Događaj „Nauka u Parlamentu“ organizovan je u Skupštini Srbije sa idejom da se u okviru jednodnevnih panela i radionica susretnu naučnici i istraživači, članovi parlamenta, donosioci odluka, kao i predstavnici građanskih udruženja.\nOrganizaciju događaja “Nauka u parlamentu” je ove godine Objedinjeni istraživački centar Evropske komisije poverio Ministarstvu prosvete, nauke i tehnološkog razvoja Srbije i Centru za promociju nauke, koji je do sada održavan samo u zemljama članicama EU.\nDirektor Teslinog naučnog centra pozvao Beograd da se uključi u razvoj Tesline laboratorije\nNacionalni dan nauke 10. jul, ustanovljen na dan rođenja jednog od njavećih umova i naučnika svih vremena Nikole Tesle, biće obeležen širom Srbije nizom manifestacija, a ulaz u Teslin Muzej biće besplatan za sve.\nPrevious Naučnici istraživali šta je “recept za uspeh”\nNext Sovjetska podmornica koja je potonula 1989. i dalje emituje radioaktivnost


Cena električne energije porasla 300 odsto\nCena električne energije porasla 300 odsto u ovoj nedelji, dok je situacija u Srbiji stabilna\nElektrična energija je na berzama dostigla istorijske vrednosti i njena cena se za samo nekoliko ledenih dana utrostručila. Sa 50 evra koliko je megavat koštao na berzi krajem prošle nedelje, prethodnih dana je “planula” na 150 evra.\nNa mađarskoj nacionalnoj berzi cena je u jednom trenutku dostigla i 300 evra, pišu “Novosti”.\nPrema rečima Miloša Mladenovića, direktora “Sepeksa”, Srpske berze struje, rast cena električne energije je počeo u ponedeljak.\n“Već u utorak cene električne energije dostizale su istorijski maksimum” – kaže Mladenović. “Rast cena je posledica užasno velike tražnje za električnom energijom u čitavom regionu. Uzroci ovakvih pomeranja na tržištu su izuzetno niske temperature, ali i suša u regiionu pa je smanjena proizvodnja u hidroelektranama. Očekujemo da će se situacija smiriti sa stabilizacijom vremenskih prilika”.\nPrvog radnog dana ove nedelje megavat je na berzi koštao 120 evra, u utorak je dostigao 150, a juče je cena električne energije pala na nešto ispod 100 evra.\nSatni prikaz promene cene struje na berzi pokazao je da je oko 18 časova u utorak megavat “nagazio” i 200 evra, dok joj je na Mađarskoj berzi u istom trenutku vrednost iznosila čitavih 300 evra.\nZbog izuzetno niskih temperatura potrošnja električne energije iz dana u dan je sve veća. U EPS, ipak, uveravaju građane da je snabdevanje električnom energijom u Srbiji stabilno i da svi sistemi normalno funkcionišu uprkos mećavi i ledenom talasu.\nPočetkom nedelje potrošnja je porasla za 15 odsto, a u utorak je “Elektroprivreda Srbije” isporučila 136,8 miliona kilovat-sati električne energije građanima i privredi Srbije, što je za 18 odsto više od proseka za ovo doba godine. Toliko struje “izgoreno” je i juče.\nPotrošnja se opasno približila rekordima koji su zabeleženi u zimu 2012. kada je dnevno EPS slao više od 140 miliona kilovat-sati.\n“Elektroprivreda Srbije” je preduzela sve mere da se obezbedi kontinuirana proizvodnja uglja i električne energije i u teškim zimskim uslovima – kažu u EPS. – Broj korisnika koji je tokom jučerašnjeg dana imao prekide u snabdevanju manji je od 0,0005 procenata od ukupnog broja kupaca.\nU veoma teškim snežnim uslovima stabilna je proizvodnja uglja na kolubarskim i kostolačkim kopovima, a nema problema ni u proizvodnji električne energije u termo i hidroelektranama.\nMonterske ekipe su u punoj pripravnosti i u najkraćem roku izlaze na teren u slučaju kvarova i prekida.\nTagovicena električna energija potrošnj srbija


Kasipović je naglasio da je realizovano 120 različitih projekata, da je izgrađeno 15 novih škola, 50 renovirano, da je izgrađeno 19 novih fiskulturnih dvorana, a sedam sanirano.\nOn je, nakon svečane sjednice Sindikata obrazovanja, nauke i kulture Srpske povodom Svjetskog dana učitelja, podsjetio na važne projekte i programe implementirane u sistem obrazovanja, kao što je program “Dositej” – učenje jedan na jedan.\nKasipović je rekao da bi na prosvjetne radnike stimulativno djelovao Pravilnik o proglašavanju najboljih učitelja, jer bi razlikovao one koji rade s punim entuzijazmom, a kojih je mnogo, od onih koji samo odrađuju svoj posao.\n“Vjerujem u obrazovanje u okviru javnih univerziteta, ali je važno za učitelje da razumiju da sa završetkom fakulteta ustvari počinju njihove karijere. Važno je raditi na daljoj edukaciji koja treba biti individualna, ali može biti i institucionalno postavljena, a što je zadatak Pedagoškog zavoda i Ministarstva”, rekao je Kasipović.\nOn je napomenuo da ove godine budžet resornog ministarstva iznosi 408 miliona KM, dok je 2006. godine bio 206 miliona KM.\nPredsjednik Sindikata obrazovanja, nauke i kulture Republike Srpske Stevan Milić naveo je da u obrazovanju Srpske ima 20.700 radnika, te da prosječna plata profesora u srednjem obrazovanju iznosi 1.000 KM, dok se plata profesora u osnovnim školama kreće od 850 do 950 KM.\n“Nema profesor u osnovnoj školi manju platu jer manje vrijedi, već zbog toga što nedostaju sredstva u budžetu da se to izjednači. Jedino Slovenija, od bivših republika Jugoslavije, ima izjednačene plate na nivou svih zaposlenih u obrazovanju”, rekao je Milić.\nOn je dodao da podaci Međunarodne internacionale obrazovanja pokazuju da u svijetu ima milijardu neobrazovanih, a od toga 800 miliona djece. Srna\nTagovi: anton kasipovicprosvjetni radnicirazvojni programstevan milic


Američki general: Rusija superiornija od SAD po hipersoničnim kapacitetima - 21.11.2021, Sputnik Srbija\nSjedinjene Američke Države nisu toliko napredne u hipersoničnoj tehnologiji kao Rusija i Kina, smatra zamenik načelnika američkih Svemirskih snaga general... 21.11.2021, Sputnik Srbija\n„Nismo napredni kao Kinezi ili Rusi u oblasti hipersoničnih programa“, rekao je Tompson na Međunarodnom bezbednosnom forumu u Halifaksu, prenosi „Politiko“.Tompson je primetio da američke svemirske snage rade na „utvrđivanju tipa satelitske grupe“ koja je zemlji potrebna za praćenje hipersoničnih raketa. Prema njegovim rečima, ovo je „novi izazov, ali mi nemamo odgovor na ovaj izazov“.Rusija je trenutno jedina zemlja na svetu sa hipersoničnim raketama koje se nalaza na borbenoj dužnosti ili su u stanju visoke pripravnosti. U Oružanim snagama Rusije nalaze se avionski sistem „Kinžal“ sa hipersoničnom raketom, hipersonična raketa „Cirkon“ je na državnim ispitivanjima, a takođe postoje i strateške rakete sa hipersoničnim blokom „Avangard“.\nsvet, rusija, kina, sad, rusija – vojska i naoružanje, kina – vojska i naoružanje, vojska i naoružanje\n© Foto : Press-služba Minoboronы RF / Uđi u foto-galerijuRaketne probe ruske hipersonične rakete "Cirkon"\nSjedinjene Američke Države nisu toliko napredne u hipersoničnoj tehnologiji kao Rusija i Kina, smatra zamenik načelnika američkih Svemirskih snaga general Dejvid Tompson.\n„Nismo napredni kao Kinezi ili Rusi u oblasti hipersoničnih programa“, rekao je Tompson na Međunarodnom bezbednosnom forumu u Halifaksu, prenosi „Politiko“.\nTompson je primetio da američke svemirske snage rade na „utvrđivanju tipa satelitske grupe“ koja je zemlji potrebna za praćenje hipersoničnih raketa. Prema njegovim rečima, ovo je „novi izazov, ali mi nemamo odgovor na ovaj izazov“.\nRusija je trenutno jedina zemlja na svetu sa hipersoničnim raketama koje se nalaza na borbenoj dužnosti ili su u stanju visoke pripravnosti. U Oružanim snagama Rusije nalaze se avionski sistem „Kinžal“ sa hipersoničnom raketom, hipersonična raketa „Cirkon“ je na državnim ispitivanjima, a takođe postoje i strateške rakete sa hipersoničnim blokom „Avangard“.\nPutin: Ruska mornarica od sledeće godine dobija „Cirkone“, vojna bezbednost na visokom nivou\n3 Novembar, 16:20


SNS Valjevo: Zdravlje nam je prioritet - Valjevo\nSNS Valjevo: Zdravlje nam je prioritet\nPosted by: REDAKCIJA VALJEVSKA POSLA in Izbori 2020 16. June 2020.\tComments Off on SNS Valjevo: Zdravlje nam je prioritet\n“Zdravlje jedne nacije, najvažniji je faktor postojanja, ali i opstajanja. Zdravlje je deo životnog standarda i ulaganje u zdravstveni sistem, jedan je od prioriteta Srpske napredne stranke na čelu sa Aleksandrom Vučićem, u narednom periodu”, rekao je Lazar Gojković, nosilac liste “Aleksandar Vučić-Za našu decu“ i kandidat za gradonačelnika Valjeva.\nLazar Gojković, kandidat SNS za gradonačelnika Valjeva\nNaglasivši da je zdravlje Valjevaca na prvom mestu i da će sva pažnja biti usmerena ka tome, Lazar Gojković je podsetio da će uskoro biti završeni radovi na Domu zdravlja, ali i započeta rekonstrukcija zgrade Stomatologije. Pored toga, po njegovim rečima, uskoro bi trebalo da bude rekonstruisana i Bolnica. Time bi Valjevci dobili jedan moderan i funkcionalan bolnički kompleks, koji bi medicinskom i nemedicinskom osoblju omogućio lakše uslove rada, a Valjevcima bolje uslove za lečenje.\nGO SNS Valjevo\nIzbori 2020. Lazar Gojković SNS Valjevo Valjevo Valjevo Izbori 2020\t2020-06-16\nTagged with: Izbori 2020. Lazar Gojković SNS Valjevo Valjevo Valjevo Izbori 2020\nPrevious: Uspešno organizovan 23. plivački miting “Petnica kup”\nNext: PREOKRET? Grci OTVORILI granice za srpske turiste


VLADA ULAŽE 300 MILIONA DINARA U AERODROM PONIKVE - UžiceMedia\nNaslovna Privreda VLADA ULAŽE 300 MILIONA DINARA U AERODROM PONIKVE\n– Zahvaljujući podršci Vlade Republike Srbije i nadležnog Ministarstva građevinarstva, saobraćaja i infrastrukture u ovoj godini je opredeljeno 300 miliona dinara za razvoj aerodoroma Ponikve. Razgovarali smo i o projektno-tehničkoj dokumentaciji i svim koracima koje je neophodno preduzeti u narednim danima, kako bi se ova investicija što pre realizovala,- rekao je direktor Aerodroma Srbije Mihajlo Zdravković.\nPo njegovim rečima u prvoj fazi radiće se na sanaciji preostalog dela piste, kako bi cela pista u dužini od 3.087 metara bila stavljena u funkciju i izgradnji nove staze sa platformom za parkiranje dva aviona.\nGradonačelnica Užica dr Jelena Raković Radivojević istakla da će Grad Užice učininiti sve što je neophodno, a projektanti JP „Užice razvoj“ obezbediće neophodnu projektno tehničku dokumentaciju za radove na Aerodromu Ponikve.\n– Važno je da smo napravili plan aktivnosti, odnosno dinamički plan za konačno stavljanje aerodroma Ponikve u komercijalne svrhe.\nTokom zime ovako često izgleda Užice (Foto: Iz arhive UžiceMedia)\nKada smo kod aktivnosti lokalne samouprave nekoliko informacija o zaštiti i unapređenju životne sredine.\nZa unapređenje životne sredine u prošloj godini uloženo 49,7 miliona dinara\nGrad Užice je u prošloj godini, kroz realizovane aktivnosti predviđenih Programom, u zaštitu i unapređenje životne sredine uložio 49,7 miliona dinara. Prema podacima iz Programa, koji je usvojen na sednici Gradskog veća, najviše novca, 32,6 miliona dinara, izdvojeno je za sufinansiranje projekata energetske efikasnosti domaćinstava kao mera smanjenja zagađenosti vazduha, zatim 6,6 miliona za poslove na prikupljanju otpada na seoskom području i 1,6 miliona dinara za monitoring vazduha. Od realizovanih poslova iz prošle godine, rađeno je i na monitoringu voda, sanaciji divljih deponija, održavanju javnih zelenih površina i na zaštićenim prirodnim dobrima.\nNa ovoj sednici, prihvaćen je i godišnji izveštaj o stanju životne sredine na teritoriji grada. U Izveštaju o stanju životne sredine za 2020. godinu, sadržani su podaci o kvalitetu vazduha, ispitivanju koncentracije aktivnosti radona, kvalitetu površinskih voda, stanju upravljanja otpadom, otpadnim vodama i o biodiverzitetu.\n„Užice-čistiji grad“ Ove godine priključak na gas 450 evra\nIz budžeta grada Užica za 2021. godinu izdvojeno 45 miliona dinara za mere energetske efikasnosti, koje se pre svega odnose na zamenu stolarije, nabavku kotlova na pelet i gas i na izradu spoljašne izolacije, ali i da se očekuju i dodatna sredstva iz Ministarstva rudarstva i energetike. Povećanje stepena energetske efikasnosti individualnih stambenih objekata i smanjenje aerozagađenja među glavnim su prioritetima u ovoj godini, smatra gradonačelnica Užica dr Jelena Raković Radivojević.\n– Za nabavku kotlova na gas i pelet Ministarstvo zaštite životne sredine opredelilo je 14 miliona dinara, kao i 4 miliona dinara za gasni generator vrtića „Bambi“. Ministarstvo zaštite životne sredine opredelilo je i 96 miliona dinara za sanaciju klizišta na Regionalnoj deponiji Duboko, tako da ukupna sredstva transferisana od strane ovog ministarstva za sedam meseci iznose blizu milion evra. I to je dokaz da jedino uz snažnu podršku Vlade Republike Srbije i ministarstava Grad može ići napred, a naši sugrađani živeti bolje“, izjavila je užička gradonačelnica dr Jelene Raković Radivojević, podsećajući da je povećanje stepena energetske efikasnosti individualnih stambenih objekata i smanjenje aerozagađenja među glavnim su prioritetima u ovoj godini.\n– Užičani će imati mogućnost da se po ceni, koja nikada nije bila niža, priključe na gasovodnu mrežu. Za ovu godinu ta cena biće 450 evra bez pdv-a, a moći će da se plati na 24 mesečne rate. Građani koji su prošle godine podneli zahtev za priključak na gas, moći će da se priključe pod istim uslovima, samo što će oni priključak plaćati na 12 mesečnih rata. Akcija počinje 1. aprila, a početkom istog meseca očekuje se i konkurs za mere energetske efikasnosti, – izjavila je užička gradonačelnica za gradski sajt.\nPrethodni tekstBESPLATAN IT KURS Razvoj veb stranica\nSledeći tekstPROLEĆE Na lepo vreme ćemo pričekati\nZAVRŠEN rad na izmenama ZAKONA O ŠTRAJKU Nacrt upućen na JAVNU...


SLEDE KRIVIČNE PRIJAVE: Lokalni izbori u Trebinju su završeni, ali ne i prepucavanja između najjače stranke i opozicije | Novosti.RS\nĆurić i Petrović / Foto D. Curać\nSve je počelo nakon što je CIK BiH naredio Gradskoj izbornoj komisiji ponovno prebrojavanje listića na 10 izbornih mesta u Trebinju.\n- Podnećemo krivične prijave protiv više osoba iz opozicione Liste za pravdu i red Nebojše Vukanovića, jer je na ponovnom brojanju glasova utvrđeno da su nevažeće i glasove drugih kandidata pripisivali svojoj listi. Oni su na tim biračkim mestima pripisivali sebi glasove - istakao je predsednik GO SNSD Luka Petrović.\nNa drugoj strani, Nebojša Vukanović kaže da je imao samo jednog predsednika biračkog odbora, a da je sva ostala kontrolisao SNSD.\n- Po njihovim tvrdnjama ispada da su predstavnici SNSD meni dopisivali glasove, jer samo oni imaju pristup vrećama sa glasačkim materijalom, prepravljaju zapisnike i manipulišu listićima - rekao je Vukanović.\nOpozicija u Trebinju, kao i stranke koje nisu prešle cenzus DEMOS i SPS, okupile su se ispred zgrade gradske uprave prilikom prebrojavanja spornih biračkih mesta. Tvrdili su da je u zgradi gradonačelnik Trebinja Mirko Ćurić i vrši pritisak na biračke odbore.\n- To nije ni prvi ni poslednji put da u večernjim časovima radim. Opoziciona grupa je ispred Gradske uprave pravila pritisak, a njihovi posmatrači su bili na ponovnom brojanju - naveo je Ćurić.\nNA zvaničnom sajtu CIK BiH stoji da su u Trebinju obrađeni glasova sa 33 glasačka mesta, a da se sa 12 čekaju rezultati. Prema tim rezultatima izborni cnzus prošli su SNSD 37,1 odsto, Lista za pravdu i red Nebojša Vukanović 14,95, SDS 9,06, HNP-PDP 7,60, SP 5,77, Ujedinjena Srpska - PUP 4,95 i DNS 4,34.\nlokalni izbori u RS Trebinje lokalni izbori u BiH lokalni izbori\nPRIJATELjI ZA SVA VREMENA: Trebinjski imam Sadmir efendija Mustafić emotivno se oprostio od ovog grada\nTREBINjSKI imam Sadmir efendija Mustafić pre par dana predvodio je poslednju molitvu u tom gradu, nakon čega svoj životni put nastavlja u Livnu, a od grada na Trebišnjici emotivno se oprostio putem društvenih mreža.


Nestle nesquik žitarice 30g cena akcija Srbija\nNestle nesquik žitarice 30g cene\nTrenutno nemamo slike za Nestle nesquik žitarice 30g\nEPonuda nije internet prodavnica već Vam omogućava da brzo i lako nađete Nestle nesquik žitarice 30g po najjeftinijoj ceni. Naš cilj je da kupci budu što bolje informisani o ponudi Nestle nesquik žitarice 30g na tržištu Srbije. Vrlo lako nalazite željeni proizvod za kategoriju Musli cene, ne morate da lutate od sajta do sajta za Nestle Musli, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nestle nesquik žitarice 30g sa PRODAVCEM. EPonuda ne može da garantuje potpunu tačnost specifikacije i slika za Nestle nesquik žitarice 30g. Pre kupovine, podatke za Nestle nesquik žitarice 30g proverite na sajtu PROIZVOĐAČA.


Slobodna Hercegovina » Vučurević: Tužba Elektrohercegovine je politički atak na građane Trebinja\nVučurević: Tužba Elektrohercegovine je politički atak na građane Trebinja\nGradonačelnik Trebinja Slavko Vučurević rekao je danas reagujući na tužbu koju je preduzeće Elektrohercegovina juče podnijelo protiv grada Trebinja za neplaćeni dug za javnu rasvjetu u iznosu od 187.000 KM- da je to politički čin i da je grad Trebinje do blokade sredstva odnosno gubitka 5 milona maraka na “Bobar” banci redovno servisirao sve svoje obaveze i nikom ništa nije dugovao.\nPrema riječima Vučurevića ukupna dugovanja Grada Trebinja prema Elektrohercegovini nisu 187.000 maraka nego oko 140. 000 maraka, a taj dug je od jutros još manji jer je uplaćena jedna rata.\nVučurević ističe da je do zastoja u uplati došlo zbog gubitka sredstava blokadom računa, odnosno uvođenjem stečaja u “Bobar” banci, a ne voljom gradske uprave i građana Trebinja.\n“Ništa novo, pokušaj da se onemogući da Grad Trebinje funkcioniše na normalan način ali i to ne može da uspori naš hod jer uvijek ima onih koji su zlonamjerni kao što su predstavnici iz Elektrohercegovine, a ima i onih koji su dobronamjerni pa se jave i uplate zaostala dugovanja ili su u najavi da ulažu u naš grad. Mi ćemo otežano izmirivati svoje obaveze ali u nikakvom slučaju nismo dovedeni u situaciju da ne izvršimo svoje obaveze. Politički čin i atak na grad Trebinje i građane od strane onih koji su se dobro „uhljebili“, navodi Vučurević.\nVučurević dodaje da dug Trebinja i Bileće za troškove javne rasvjete nije toliki problem u odnosu na gubitke u elektroenergetskom sektoru.\n„Za Elektrohercegovinu i Elektroprivredu treba da bude prvorazredni problem gubici koji se prave u Elektrokrajini, a to je za četiri godine oko 64 miliona maraka ili jedna godišnja proizvodnja Hidroelektrana na Trebišnjici. I to bi trebao da bude problem, ali oni se do dan danas nisu oglasili ni jednom tužbom, prijavom niti disciplinskom odgovornošću za nešto što se zove šteta od 64 miliona maraka, od toga je najmanje 20 miliona maraka koji se stvore u Hidroeletranama na Trebišnjici i u Termoelektrani i Rudniku u Gacku“, istakao je Vučurević.\nGradonačelnik Trebinja zaključuje da je jučerašnja tužba Elektrohercegovine protiv Grada Trebinja politički čin i zla namjera rukovodećih ljudi iz elektroenergetskog sistema RS.\nImovina Novoteksa i dalje bez kupca: Neuspješna i osma licitacija\nDodik: Parlament Srpske će se odrediti po pitanju Sutorine


Tanjug 10. maja 2021. 15:32\nBRISEL – Šef diplomatije Mađarske Peter Sijarto, poručio je danas iz Brisela da je „apsolutno neprihvatljvo“ to što Srbiji u poslednje dve godine nije otvoreno ni jedno pristupno poglavlje u pregovorima o članstvu sa EU.\nKada je reč o dijalogu Beograda i Prištine, Sijarto ističe da je zvanična Budimpešta zainteresovana za uspeh procesa normalizacije, ali da ne misli da dijalog treba da bude politički preduslov za napredak Srbije na putu pristupnja EU.\n„Ako stavite takav politički preduslov, koji ne zavisi samo od jedne strane, to može stvoriti vrlo nefer situaciju“, objasnio je Sijarto.\nOn je istakao da je Srbija bila od velike pomoći Mađarskoj kada je reč o kampanji vakcinacije i borbi protiv dezinformacija vezanih za ruske i kineske vakcine.\n„Činjenica da je u Srbiju kampanja vakcinacije uspešno pokrenuta uz korišćenje Sputnjika V i Sinofarama, pomogla je mađarskom naorodu da shvate da su, uprkos lažnim vestima, ove vakcine i bezedne i efikasne. Sada je i SZO odobrila Sinfoarm za hitnu upotrebu. Dokazano je da su i srpsko i mađarsko rukovodstvo bili u pravi kad smo vakcine gledali ne kao ideološko i geopolitičko pitanje, već kao pitanje koje spašava živote ljudi“, naglasio je Sijarto.\nSijarto je, povodom debate u Savetu EU o pojačanom angažmanu Unije na Zapadnom Balkanu, ocenio da je poslednjih godina „izastao stvarni napredak“ u pristupnim procesima, a da je situacija u pogledu angažamana EU u regionu „za žaljenje“.\n„Želimo da vidimo napredak, ali neke zemlje članice daju podršku samo rečima, a kada dođe do dela, ona nisu tako ohrabrujuća“, kaže šef mađarske diplomatije.\nSijarto naglašava da podrška politici proširenja i pristupnim procesima zemlja kandidata dolazi od zemja Centralne Evrope, Višegradske grupe i samog komesara za proširenje, Olivera Varhejija, ali da i dalje izostaje jedinstvena podrška svih zemalja članica.\n„Nova metodlogija može da ubrza pristupne procedure sa kandidatima samo ako zemlje članice ne prave političke prepreke. Istovremeno, nedostak političkog konsenzusa može da ubije procedure“, zaključio je Sijarto.


“DOGOVOR IZ ASTANE” Lavrov: Rusija za razgovore Ankare, Damaska i Kurda | Ekspres.net\nRusija će ohrabrivati dijalog između Damaska i Ankare, ali i kurdskih organizacija, rekao je ruski ministar spoljnih poslova Sergej Lavrov.\nPovezane vesti – Turska kopnena ofanziva u Siriji\nLavrov je ocenio da je “opravdana zabrinutost Turske” zbog situacije duž granice sa Sirijom mogla da bude rešena na osnovu postojećih sporazuma, prenosi Tas s.\n“Od početka krize u Siriji naglašavali smo da razumemo opravdanu zabrinutost Turske zbog bezbednosti njene granice, ali smo istovremeno isticali da je put da se situacija reši sporazum između Damaska i Ankare, poznat kao Dogovor iz Astane, potpisan 1998”, rekao je Lavrov.\nPovezane vesti – Kurdi: Odbili smo tursku ofanzivu\nTags KurdirusijaSergej Lavrovsirijaturska\nLAVROV: SAD igraju veoma opasnu igru sa sirijskim Kurdima (VIDEO) PRVA ŽRTVA “MASLINOVE GRANČICE”: Poginuo turski vojnik u ofanzivi na Afrin IZDAJA SAVEZNIKA: Trampova velika greška skupo će koštati Evropu? JUNKER PORUČIO TURSKOJ: Zaustavite vojnu operaciju na severu Sirije


Premijera predstave "Trnova ružica"\n15.10.2021 | Život\nU nedelju 17. oktobra održaće se pretpremijera i premijera predstave “Trnova Ružica“ reditelja Vladimira Lazića, kojom i glumci Svetlana Mihajlović i Slobodan Miljković obelažavaju 35, a Tatjana Milenković 25 godina profesionalnog rada.\n“Trnova Ružica” je bajka o lepoj princezi, hrabrom princu i nesrećnoj okolnosti da je zbog prokletstva neke uvređene ličnosti, jedno nevino biće nepravedno kažnjeno vekovnim snom, dok se nije pojavio neustrašivi spasilac i ponovo je vratio u život.\nOsnovna poruka ove bajke je da dobro uvek biva nagrađeno, a zlo kažnjeno te da svako pre ili kasnije dobije ono što je zaslužio, poručuju iz Pozorišta lutaka u Nišu.\nOvakve priče treba da podstaknu dečiju maštu koja bi na upečatlјivim primerima iz svakodnevice, izvlačila pouke koje će pamtiti tokom čitavog života.\nPredstava je namenjena deci uzrasta od 3 do 12 godina.\nAutorski tim čine: Svetlana Mihajlović (tekst), Ivan Makragić (dramaturg), Vladimir Lazić (adaptacija, režija i audio/video koreodramska kreacija), Zorana Milošaković Tasić (scenografija i lutke), Sofija Lučić (kostimografija), Snežana Maš (saradnik za muziku). Ostali saradnici: Zoran Stanojević (korepetitor), Dejan Krasić (snimanje tona), Ivan Nikolić (audio montaža), Srđan Stoiljković (dizajn plakata i programa).\nUloge tumače: Slobodan Miljković, Svetlana Mihajlović, Dejan Gocić, Aleksandra Pavlović, Marija Cvetković, Tatjana Milenković, Jelena Đorđević i Toma Bibić.\nIzvođenje pretpremijere je zakazano za nedelјu, 17. oktobra u 11.30 a premijera istog dana u 19.00.\nVučić vratio Skupštini Srbiji Zakon o eksproprijaciji\nVlada povukla iz skupštinske procedure Zakon o eksproprijaciji\nGradsko klizalište u Jagodini počelo sa radom\nAkcija davanja krvi u Jagodini: Prikupljeno 48 jedinica, 28 njih prvi put dalo krv\nIzložba radova Anete Jevremović u Jagodini: Darovitost kakva se retko viđa


Selaković, koji je u trodnevnoj zvaničnoj poseti Azerbejdžanu, rekao je da je sa predsednikom Aliijevim razgovarao o unapređenju odnosa dve zemlje u svim poljima, pre svega u oblasti ekonomije.\nMinistar je rekao za Tanjug i da je na sastanku bilo reči i o pripremi dolaska Alijeva u Beograd u oktobru, pred početak Konferencije nesvrstanih, koju zajednički organizuju Srbija i Azerbejdžan.\nSelaković je preneo i da je Alijeva upoznao sa rezulatima reformi od dolaska predsednika Vučića na vlast, kao i o ekonomskim kretanjima i unapređenju infrastrukture, na poljima gde učestvuju azerbejdžanske kompanije.\nNikola Selaković i Ilham Alijev\n"Govorili smo i o održavanju mešovitog komiteta za ekonomsku i trgovinsku saradnju koja će ovde u Azerbejdžanu u utorak imati svoje zasedanje, a na čijem sam mestu kopredsedavajući kao ministar spoljnih poslova Srbije", rekao je Selaković.\nOn će se u naredna dva dana u Bakuu sastati sa ministrima ekonomije i odbrambene industrije, a kako kaže, večerašnji sastanak sa predsednikom Azerbejdžana je izuzetno važan, kao i Alijeva poseta Beogradu u oktobru, 10 godina od njegove poslednje posete Srbiji.


► Mogerini: Što pre formirati vlast u BiH\nFoto: Beta, Mario Salerno\nMinistri spoljnih poslova članica Evropske unije pozvali su danas da se u BiH što pre formiraju nove vlasti posle nedavnih izbora i da se ta zemlja potpuno posveti reformama, rekla je visoka predstavnica EU Federika Mogerini.\nMogerini je posle Saveta EU za spoljne poslove rekla da su se ministri saglasili da je potrebno nastaviti "veoma intenzivan rad sa svim političkim liderima u BiH" i da će na sledećem savetu u decembru razmotriti ne samo tu zemlju već ceo region Zapadnog Balkana.\nOna je rekla da su ministri ocenili da je potrebno da se što pre obrazuje vlada pošto su ozvanični rezultati s izbora 7. oktobra.\nBiH teba da se "100 odsto fokusira na reformsku agendu... koja je povezana evropskom perspektivom zemlje", rekla je Mogerini.\nVisoka predstavnica za spoljnu i bezbednosnu politiku EU je rekla da će sledeći mesec biti ključan za evropsku perspektivu BiH.\nOna je dodala da vlasti u BiH treba da se fokusiraju i na reformu izbornog zakona.Ministri spoljnih poslova članica Evropske unije pozvali su danas da se u BiH što pre formiraju nove vlasti posle nedavnih izbora i da se ta zemlja potpuno posveti reformama, rekla je visoka predstavnica EU Federika Mogerini.\nOna je dodala da vlasti u BiH treba da se fokusiraju i na reformu izbornog zakona.


Barbara Pjević predstavnik Francuske na Evroviziji: Deda Srbin joj je dao umetničko ime PRAVI sa jakim značenjem na maternjem jeziku (FOTO, VIDEO) – Naši u svetu\nObjavljeno 03/04/21 u 10:00\nBarbara Pjević je francuska pevačica srpskog porekla koja će predstavljati Francusku na pesmi “Evrovizije”. Ona je sada u intervjuu za domaće medije rekla kako se nada da će i Srbija i Francuska uću u finale prestižnog muzičkog takmičenja.\nBarbara Pravi (Pjević) predstavljaće Francusku na takmičenju pesme Evrovizije 2021.godine, koje će se održati od 18. do 22 maja ove godine.\nOna je ubedljivo pobedila na večerašnjem takmičenju gde se birao kandidat koji će predstavljati Francusku. Ova sjajna pevačica je u uvodu i predstavljanju pred nastup ponosno naglasila da je srpskog i iranskog porekla.\nSrbi u svetu će moći da glasaju pored predstavnika Srbije i za Barbaru! Srpkinja će predstavljati Francusku na pesmi Evrovizije (VIDEO)


Naš reprezentativni bek je za 30 minuta u igri postigao 16 poena, a uz to je dodao šest skokova i imao je tri uspešna dodavanja, uz dve ukradene lopte.\nBogdan Bogdanovic Full Highlights Kings vs Bulls 2018.12.10 - 16 Pts, 6 Reb off the Bench\nNešto slabiji učinak imao je Nemanja Bjelica koji je na parketu proveo 21 minut i zabeležio je šest poena, isto toliko uhvaćenih lopti, a imao je i dve asistencije.\nImali su Bulsi dvocifrenu prednost na kraju prvog poluvremena - 56:45, ali su igrači Sakramenta sjajnom igrom u drugom delu meča uspeli da preokrenu i ubeljivo slave. Kingsi su taj deo igre dobili sa neverovatnih 30 razilike - 63:33.\nNajefikasniji u pobedničkom timu bio je Deron Foks sa 25 poena. Na drugoj strani najbolji je bio Zek Levin sa 19 poena, pratio ga je Lauri Markanen sa 13.


Preporuke za lečenje dislipidemije 2016 evropskog udruženja kardiologa i evropskog udruženja za aterosklerozu\nPreporuke za lečenje dislipidemija 2016 Evropskog udruženja kardiologa i Evropskog udruženja za ateroslklerozu\nNajnovije Preporuke za lečenje dislipidemija 2016, Evropskog udruženja kardiologa i Evropskog udruženja za aterosklerozu objavljene su 28.08.2016 g. Ove Preporuke evaluiraju i sumiraju sve postojeće dokaze o proceni kardiovaskularnog rizika i načinu lečenja pacijenata sa dislipidemijama kako u primarnoj tako i u sekundarnoj prevencji. Takođe, ove smernice i preporuke treba da pomognu zdravstvenim profesionalcima u donošenju odluka u svakodnevnoj praksi uzmajući u obzir odnos rizika i koristi od posebnih dijagnostičkih i terapijskih postupaka u ovoj oblasti.\nVažeće savremen Preporuke za lečenje dislipidemija predstavljaju zvaničnu poziciju Evropskog udruženja kardiologa i kao takve pružaju mgućnost i treba da budu uzete u obzir kod zdravstvenih radnika u donošenju kliničkih procena, kao i u određivanju i primeni preventivnih, dijagnostičkih i terapijskih medicinskih strategija. Ove preporuke se odlično uklapaju i čine veoma važnu celinu sa preorukama za preveciju KV oboljenja (objavljene u isto vreme 2016)\nKardiovaskularne bolesti su odgovorne za > 4 000 000 smrtnih ishoda u Evropi. U Srbiji su vodeći uzrok (> 50) mortaliteta u poslednjih 10 godina. Prevencija KV oboljenja se definiše kao koordinisani set mera i akcija, na nivou opšte populacije ili usmeren ka pojedincu, sa ciljem da se eradicira, eliminiše ili minimalizuje efekat kardiovaskularnih oboljenja na mortalitet, morbiditet i invaliditet.\nStoga je poznavanje procene rizika i načina lečenja dislipidemija od esencijalnog značaja na smanjenje efekata ateroskleroze na pojavu i posledice KV oboljenja.


Primarna tehnika koja se koristi za nanošenje štete za ovaj napad je privilegovani pristup/eskalacija (dobijanje pristupa privilegovanim akreditivima). Svaki put kada akter pretnje može da dobije administratorske akreditive – vaša organizacija je u opasnosti. Ovo bi ugrozilo bilo koju platformu, uključujući i one zasnovane na uređajima, osim ako nisu uspostavljene odgovarajuće bezbednosne kontrole. Potreba za višefaktorskom autentifikacijom\nVišeslojni bezbednosni okvir koji uključuje autentifikaciju, autorizaciju i računovodstvo (AAA) je ključan za zaštitu od ove vrste napada ransomvera. AAA bezbednosni okvir uključuje bezbednu autentifikaciju sa izborom višefaktorskih kontrola i granularnim pristupom zasnovanim na ulogama mogućnostima i sistemima za zaključavanje unutar njihovog delokruga. Podaci su šifrovani i imaju eksternu podršku za upravljanje ključevima. Proces autentifikacije se zasniva na tome da svaki korisnik ima jedinstven skup kriterijuma za dobijanje pristupa. Commvault omogućava metode višefaktorske autentikacije (MFA) zbog kojih je malo verovatno da će se lažno predstavljati važeći korisnički nalog. Ovo omogućava organizacijama da u potpunosti ugrade Commvault u svoje strategije arhitekture nultog poverenja.\nCommvault koristi bezbednosne kontrole kao što je višefaktorska autentifikacija za svakodnevne administrativne zadatke, zaključavanje privatnosti i šifrovanje podataka. Pristup korisnika može biti podeljen, eksplicitno odbijajući pristup dok se uloge primenjuju na mikro-segmentirane grupe resursa kroz konfiguracije sa više korisnika. Za više informacija pogledajte ovaj video. Omogućavanje višefaktorske autentifikacije u vašem Commvault okruženju U Commvault okruženju, možete omogućiti višefaktorsku autentifikaciju zasnovanu na pinovima na nivou CommCell (administratora). Ovo će sprečiti da kompromitovani Active Directory nalozi dobiju neovlašćeni pristup CommCell administratora i zaštititi lokalne Commvault administrativne naloge. Da biste implementirali, sledite ove jednostavne korake:\n● Za lokalnu ili Active Directory prijavu, idite na Control Panel > System > Security Tab, izaberite „Enable Two Factor Authentication.“ Za dodatne detalje, možete pročitati: Omogućavanje dvofaktorske autentifikacije na nivou CommCell (administrator). ● Za spoljne dobavljače identiteta kao što su Azuew AD, ADFS, OKTA itd. – omogućite višefaktorsku autentifikaciju sa dobavljačem za besprekornu integraciju sa Commvault-om. Ovo omogućava organizacijama da koriste mnoge MFA funkcije zasnovane na pinovima i bez lozinke (kao što su hardverski ključevi kompanije Yubikey) za zaključavanje zahteva za autentifikaciju.


Emir Kusturica: Kod nas se sve brzo zaboravlja jer mladi nemaju istorijsku svest - Hello! magazin\nSlavni reditelj Emir Kusturica u filmu “Balkanska međa” ima malu ulogu taksiste, apeluje na sve filmske delatnike da se ubuduće više bave tematikom NATO agresije na našu zemlju. On kaže da svaki Srbin mora da zna istoriju svog naroda, ali i sve neprijatelje koji su pokušavali da ga unište.\n– Veoma je važno da sadašnja generacija pamti tragediju koja se dogodila, ali to je teško postići. Da bi se sećali, potrebno je napraviti 500 filmova o bombardovanju! Ta ostvarenja treba da budu rađena kao ona u Holivudu, ali je problem što zapadni fondovi koji sponzorišu takve filmove nikada to neće dozvoliti. Nažalost, kod nas se sve brzo zaboravlja, jer mladi ljudi nemaju istorijsku svest – rekao je naš reditelj za ruske medije.\nA post shared by معرفی فیلم‌های هنری (@filmavantgarde) on Mar 2, 2019 at 10:35pm PST\nKusta je istakao da mu je drago što je svojom ulogom taksiste dao doprinos ovoj ratnoj drami u režiji ruskog reditelja Andreja Volgina.\n– Uloga u “Balkanskoj međi” je moj način da odam čast Rusiji, koju mnogo volim, i da ukažem na značajnu ulogu koju je ta zemlja odigrala za Srbiju u tim teškim trenucima. Film “Balkanska međa”, između ostalog, pokazuje i to da su srpski i ruski narod braća – ispričao je Emir koji je na poziv glumca i producenta Miloša Bikovića prihvatio ulogu u “Međi”.\nA post shared by Miloš Biković (@milos_bikovic____) on Mar 24, 2019 at 2:12am PDT\n– Emir je pokazao koliko veliki ljudi mogu biti jednostavni i otvoreni. Veoma sam mu zahvalan jer je izašao u susret mladim kolegama, a sa druge strane i podržao međunarodnu saradnju kada je ovaj film u pitanju – ispričao je nedavno Biković za Informer.


ILON MASK PROTIV DEMOKRATA? – Televizija srpske dijaspore\nNajbogatiji čovek planete Ilon Mask objavio je juče da neće više glasati za Demokrate jer su, kako je rekao, postali partija podela i mržnje. Ova izjava najbogatijeg milijardera dolazi posle odluke da stavi na čekanje kupovinu društvene mreže Tviter.\nNajbogatiji čovek na svetu Ilon Mask objavio je u sredu da neće više podržavati Demokrate i da će glasati za Republikance.\n“U prošlosti sam glasao za Demokrate, jer su oni bili (uglavnom) stranka dobrote, napisao je u sredu na Tviteru Ilon Mask.\nDemokrate su sada postali partija podele i mržnje, tako da više ne mogu da ih podržavam i glasaću za republikance.\nMask najavljuje da će sada u medijima početi hajka na njega\nSada, gledajte kako se odvija njihova kampanja prljavih trikova protiv mene, relapsed je najbogatiji čovek na planeti koji je nedavno potpisao ugovor o kupovini Tvitera.\nPedesetogodišnji milijarder je nedavno rekao da će poništiti zabranu Tvitera bivšem američkom predsedniku Donaldu Trampu, republikancu, kada kupi platformu ovog društvenog medija. Takođe je rekao da je Tviter pristrasan I privržen krajnjoj levici, jer ima sedište u Kaliforniji, državi poznatoj po svojoj progresivnoj politici.\nMask je bio glasan kritičar Bajdenove administracije i demokrata zbog njihovih predloga da se milijarderi oporezuju i daju više poreskih podsticaja električnim vozilima proizvedenim u sindikatima. Tesla, inače, nema sindikate u svojim fabrikama u SAD.\nProšle godine, “Tesla”, kompanija koja Kaliforniju smatra svojim najvećim tržištem u Sjedinjenim Državama, preselila je svoje sedište iz Kalifornije u politički konzervativniji Teksas.\nMusk je preselio i svoju ličnu rezidenciju iz Kalifornije u Teksas, gde ne postoji državni porez na prihod. Od prošle godine prodao je akcije Tesle u vrednosti od oko 25 milijardi dolara da bi platio porez i finansirao predloženu kupovinu Tvitera. Analitičari kažu da mu je prodaja pomogla da unovči na Teslinom berzanskom skupu i diverzifikuje svoje bogatstvo.\nODRŽAN SAMIT POSLOVNE DIJASPORE


Portal Sarajevo-RS.com - Policija "pokupila" pješaka u Istočnom Sarajevu\nPolicija "pokupila" pješaka u Istočnom Sarajevu\nčetvrtak, 11 januar 2018 16:15\nPješak B.K. (1961) iz Istočnog Sarajeva zadobio je tjelesne povrede u saobraćajnoj nesreći koja se dogodila juče, 10. januara 2018. godine oko 17:40 časova, u ulici Stefana Nemanje u Istočnom Novom Sarajevu, kada ga je udarilo policijsko vozilo "Golf 7" u vlasništvu MUP-a Republike Srpske.\nIz Policijske uprave Istočno Sarajevo saopšteno je za Sarajevo-RS portal da je povrijeđeni zbrinut u Bolnici Istočno Sarajevo, a da su pripadnici PS za bezbjednost saobraćaja Pale izvršili uviđaj na terenu u prisustvu dežurnog tužioca OJ Tužilaštva Istočno Sarajevo.\nU toku je preduzimanje mjera i radnji utvrđivanja tačnog uzroka saobraćajne nezgode i odgovornosti učesnika.\nPoslednji put izmenjenočetvrtak, 11 januar 2018 16:17\nViše iz ove kategorije « Više od milion KM za projekat vodovodne i kanalizacione infrastrukture u Palama Muškarac uhapšen na autobuskoj stanici zbog posjedovanja droge »


POTPISAN PROTOKOL O MEĐUNARODNOJ SARADNJI\nPredstavnici sindikalne organizacije prosvetnih radnika iz Palestine i ambasador Palestine u Srbiji bili su gosti Unije SPRS.\nPredsednik „General Union of Palestinian Teachers“ Saed Erziqat i njegovi pomoćnici u sektoru za međunarodnu saradnju i odnose Anan Dana i Feras Njoom posetili su našu zemlju na poziv predsednice Jasne Janković, u periodu održavanja „Dana Unije“.\nTokom tri dana, koliko već borave u Kladovu, gde se održavaju ovogodišnji susreti prosvetnih radnika članova USPRS, bili smo u prilici da kroz direktan razgovor sa njima upoznamo funkcionisanje sindikalne organizacije i vidova sindikalne borebe za ostvarivanje prava prosvetnih radnika u njihovoj zemlji.\nOno što je evidentno i po čemu se kao zemlja posebno izdvajaju je poštovanje i uvažavanje koje kao prosvetni radnici imaju u svojoj zemlji, što značajno olakšava i poštovanje njihove reči i zahteva.\nTome u prilog govori i jednodnevna poseta ambasadora Palestine u Srbije Mohammed Nabhan „Danima Unije“ u Kladovu, kako bi svojim prisutvom dao podršku potpisivanju sporazuma između Unije SPRS i „General Union of Palestinian Teachers“. U svom govoru istakao je značaj povezivanje sindikalnih organizacija prosvetnih radnika iz različitih zemalja, zbog razmene iskustava i unapređivanja i razvoja obrazovnog sistema. On je u obrazlaganju svoje podrške, naveo da su deca budućnost svake zemlje, da će nas ona kao ekonomisti, lekari, politikolozi… jednoga dana zameniti, pa da je iz tog razloga ulaganja u prosvetu i poštovanje obrazovanja od posebnog značaja za svako društvo i državu. Uputio je veliku zahvalnost Uniji SPRS na pozivu i prijemu prosvetnih radnika iz njegove zemlje s nadom da će ta saradnja trajati i pozvao predstavnike Unije SPRS da posete njegovu zemlju kako bi se uspostavljena međunarodna saradnja dalje razvijala i jačala.


RTS :: Nagrade "Kapetan Miša Anastasijević"\nDruštvo Nagrade "Kapetan Miša Anastasijević"\nutorak, 26. jun 2012, 17:53 -> 20:48\nU Rektoratu Univerziteta u Beogradu, za izuzetne rezultate u poslovanju i doprinos podizanju privrednog kapaciteta glavnog grada, uručene su nagrade "Kapetan Miša Anastasijević". Za rezultate u oblasti informisanja i društvenu odgovornost nagradu dobio i direktor Televizije u Javnom servisu RTS-a Nikola Mirkov.\nPriznanja "Kapetan Miša Anastasijević" dobila su 24 pojedinca i kompanije, za izuzetne rezultate u poslovanju i doprinos podizanju privrednog kapaciteta Beograda, među kojima i gradonačelnik Beograda Dragan Đilas i predsednik Skupštine grada Aleksandar Antić.\nNa svečanoj dodeli priznanja, u Rektoratu Univerziteta u Beogradu, potpredsednik Vlade Srbije Verica Kalanović rekla je da, kao neko ko je dobio ovu nagradu, zna koliko je rada, upornosti i razgovora bilo potrebno da se ona ponese.\nKalanovićeva je istakla da veruje u aktivizam privrednih subjekata koji će poneti ovo priznanje, javne radnike koji imaju mnogo iza sebe, kao i u umetnike i u medicinare, koji veruju da radom i hrabrošću i verom u bolje sutra učestvuju sa nama.\nPredsednik Privredne komore Beograda Milan Janković rekao je da je današnja svečanost pravi primer javnog i privatnog partnerstva između Beograda i Novog Sada, Univerziteta i privrede, iza kojeg stoji želja da iza nas ostane nešto opipljivo.\nBeograd, kao politički i privredni centar Srbije, sve više postaje središte kulturnih, turističkih i kongresnih dešavanja, a za to su često odgovorni istaknuti pojedinci i kompanije, iz zemlje i inostranstva, koje treba nagraditi, rekao je Janković.\nU ime Đilasa priznanje, za doprinos unapređenju privrednog ambijenta Beograda, primila je njegov zamenik Tatjana Pašić, dok je Antić nagrađen za doprinos saradnji i razvoju lokalne samouprave.\nPriznanje su dobli još 20 organizacija, preduzeća i pojedinaca, a među njima i preduzeće "Službeni glasnik" - za najbolju kompaniju 2011. godine u Beogradu, direktor "Imperial tobačo SCG d.o.o" Vladimir Mikić - za najboljeg menadžera u Beogradu, dok je za "naj-ženu" u glavnom gradu nagrađena prorektorka Univerziteta u Beogradu Nevenka Šarkić-Joksimović.\nZa najbolje razultate u agraru 2011. priznanje je dobila "PKB Korporacija", čiji je direktor Rajko Mandić. Za najbolji menadžment Beograda u 2011. godini priznanje je dobio generalni direktor "Orion telekoma" Slobodan Đinović, za najboljeg partnera "Optima Modriča" d.o.o. Beograd.\nZa umetničku viziju priznanje je dobio profesor Miloš Šobajić, akademski slikar, a za rezultate u oblasti informisanja i društvenu odgovornost direktor Televizije u Javnom servisu RTS-a Nikola Mirkov.\nZa unapređenje privrednih i prijateljskih veza Azerbejdžana i Srbije priznanje je dobio ambasador Azerbejdžana u Srbiji Eldar Hasanov, a za negovanje duhovnih i nacionalnih vrednosti u dijaspori poverenik za srpsku dijasporu u Francuskoj Miodrag- Miša Lekić, dok je za sveukupni doprinos srpskoj književnosti i kulturi priznanje dobio profesor, kulturni i javni radnik Milovan Vitezović.\nPriznanje "Kapetan Miša Anastasijević" dodeljuje se u okviru zajedničkog projekta Privredne komore Beograda i "Media Inventa", uz podršku Fakulteta tehničkih nauka Univerziteta u Novom Sadu.


DUBIOZA KOLEKTIVA Fudbalski klubovi u RS dužni više od 12 miliona KM - infoPrijedor\nHome › Sport › DUBIOZA KOLEKTIVA Fudbalski klubovi u RS dužni više od 12 miliona KM\nDUBIOZA KOLEKTIVA Fudbalski klubovi u RS dužni više od 12 miliona KM\nFudbalski klubovi iz Republike Srpske, koji se takmiče u Premijer ligi i Prvoj ligi ovog entiteta dužni su na osnovu poreskih obaveza kupno 12.757.089 konvertibilnih maraka.\nAko se u proseku uzme da je budžet premijerligaša oko milion, a prvoligaša do pola miliona KM, to znači da ova cifra u grubima crtama može da pokrije jednogodišnji budžet svih 14 klubova zajedno. Od tih 14 klubova njih osam na vreme plaća svoje obaveze po podacima iz Poreske uprave Republike Srpske.\nKlubovi koji za porez nisu dužni ni marke su premijerligaš Krupa, te prvoligaši Drina iz Zvornika, Sloboda iz Mrkonjić Grada, Sloga iz Doboja, Podrinje iz Janje, gradiška Kozara, Zvijezda 09 iz Etno selo Stanišić i derventski Tekstilac.\nSa druge strane u grupu neredovnih platiša, ulazi šest klubova, jedan premijerligaš i pet prvoligaša, koji su zajedno državi ostali dužni pomenutih 12.757.089 KM.\nNa čelu ove liste dužnika ubedljivo vodi aktuelni lider na tabeli Prve lige Republike Srpske banjalučki Borac, koji ima evidentiran poreski dug u iznosu od 10.670.102 KM, čije je plaćanje odloženo na osnovu zaključka entitetske vlade iz prošle godine.\nSledeći na listi dužnika je bijeljinski premijerligaš Radnik, kojem je obračunat dug u iznosu od 1.245.540 KM, čije je plaćanje takođe odloženo rešenjem Ministarstva finansija RS od 27. septembra prošle godine. Slavija iz Istočnog Sarajeva i Sutjeska iz Foče su po podacima Poreske uprave RS, u postupku prinudne naplate za iznose duga od 292.051, odnosno 113.042 KM. Borac iz Šamca je u postupku redove naplate duga, koji je najmanji na ovoj listi dužnika, i iznosi skromnih 1.024 KM. U fudbalskom klubu Rudar Prijedor izvršena je inspekcijska kontrola 2015. godine koja je utvrdila obaveze u iznosu od 435.330 KM. Na navedeno rešenje ovaj poreski obaveznik je uložio žalbu,tako da ono nije konačno i izvršno.\nKako to već ide većina aktuelnih uprava tvrdi da su dugove nasledili od svojih prethodnika, i da su spremni da ih ispoštuju, ali da im treba vremena do stabilizacije kluba, ili eventualne ostavke, te dolaska nove uprave kad priča kreće iz početka.\nDugovi na ime neplaćenog poreza proteklih godina klubovima iz BiH su zadavali probleme, kada je reč o ispunjavanju finansijskih kriterijuma za dobijanje licence za Premijer ligu BiH i evropska takmičenja. Veliki dio klubova sa Poreskom upravom sklopio je dogovor o otplati dugova na rate, na osnovu čega od nje dobivaju dokument neophodan za licencu. Zakon o otpisu dugovanja omogućio je klubovima da redovnim plaćanjem dogovorene rate Poreskoj upravi smanjuju obaveze prema državi.\nTaj model je priznala i UEFA, ali klubovi moraju poštovati ono što su dogovorili sa Poreskom upravom, jer se u suprotnom ugovor poništava.\nDragomir Ilić, član upravnog odbora Krupe, jednog od retkih klubova koji na vreme ispunjava sve obaveze, smatra da je to jedini ispravan način poslovanja.\n-Plate u našem klubu nisu velike, ali ono što dogovorimo i potpišemo to ispunjavamo. Plaćamo obavezan porez, jer ne želimo da u dogledno vreme neko upire prstom u nas i govori da nismo izmirili svoje obaveze. Osim toga plaćanje poreskih obaveza nam omogućava da nesmetano dobijemo licencu za takmičenje u Premijer ligi BiH. Ne možemo se pohvaliti da pozitivno poslujemo, ali jednostavno nemamo prava da igračima, od kojih većina njih ima porodice, uskratimo ono što su zaradili. Poslovanje će nam u ovoj godini donekle biti olakšano jer smo prešli u prvu kategoriju kada je u pitanju gradski budžet za sport. Što se zarada tiče nadamo se da ćemo uspeti da prodamo nekoga od prvotimaca za koje postoje interesovanje iz inostranstva – istakao je Ilić.\nKrupa rasteretila klupski budžet\nU prelaznom roku redove Krupe nepustilonje nekoliko fudbalera. Čime je klupski budžet donekle rasterećen.\n-Moramo da se prilagođavamo uslovima koji vladaju. Sigurno će biti teško bez standardnih igrača poput Saše Kajkuta i Dušana Mijića, ali se nadamo da imamo dovoljnu bodovnu zalihu da obezbedimo opstanak, što nam je prioritetan cilj u ovoj sezoni. Bilo je još odlazaka, a time smo rasteretili klupski budžet za oko 15.000 KM mesečno – kaže Dragomir Ilić.\nBez milosti za velikane\nPoreska dugovanja nisu eksluzivni recept domaćih kolektiva, već prate brojne fudbalske klubove u najvećim evropskim ligama, ali su zakonska pravila u razvijenim zemljama daleko nemilosrdnija. U momentu kad klub ne može da plaća obaveze ili da dobije bankarske garancije, sledi bankrot i selidba u najniži rang takmičenja bez obzira na ime i ugled kluba. To se desilo Glazgov Rendžersu, Parmi, Fjorentini, Olimpije i svi su morali da krenu iz početka.\n‹ Evo što pola sata šetnje sedmično čini za zdravlje\nSlede otpuštanja u “Željeznicama RS”: Za prvih 500 ponuđene stimulativne otpremnine ›\nPosted in Sport\tTagged with: ", drustvo, posao, sport, zarada


NEVERICA U BRISELU, KINEZI OTELI GRČKU: Atini dosta ucena EU, neće da je pljačkaju srednjovekovne pijavice!\nPirej ključan za put svile - Kineska brodska kompanija (COSCO), kompanija u državnom vlasništvu, 2016. godine preuzela je većinski deo grčke luke Pirej, koji za Peking ima ključnu ulogu u velikom infrastrukturnom projektu "Jedan pojas, jedan put" - novom putu svile u Evropi.\n- Dok su se Evropljani ponašali prema Grčkoj kao srednjovekovne pijavice, Kinezi su nastavljali da donose novac - rekao je član Sirize i poslanik u grčkom parlamentu Konstans Douzinas.\nDouzinas je rekao da Kina nikada nije direktno tražila od Grčke podršku za glasanje o stanju ljudskih prava u toj zemlji niti za druga osetljiva pitanja, mada su grčki zvaničnici već naveli da eksplicitni zahtevi nisu potrebni.\nEU strahuje zbog kineske kupovine u slučaju glasanja o izjavi kojom bi se osudilo kršenje ljudskih prava u toj zemlji, ali i potcenjivanje mogućnosti Unije da govori jednim glasom.\nAnalitičari navode da Peking bira manje zemlje kojima je neophodan novac, poput Španije i Portugala, ali i drugih koje još pate od ekonomske krize, poput Srbije i Mađarske u čiju železnicu Kina ulaže milione.\nList podseća da je Budimpešta takođe blokirala izjavu o kineskoj agresiji u Južnom kineskom moru.


Osnovan Savez za Srbiju u Novom Sadu – На вези\nOsnovan Savez za Srbiju u Novom Sadu\nGradske organizacije Udruženih sindikata „Sloga”, Pokreta za preokret, Narodne stranke, Srpskog pokreta „Dveri”, Levice Srbije i Demokratske stranke formirale su danas u Novom Sadu , 23.10.2018., novosadski ogranak „ Saveza za Srbiju” (SzS). Datum, kada obeležavamo 74. godišnjicu oslobođenja našeg grada u Drugom svetskom ratu, označio je i početak rada „Saveza za Srbiju – Novi Sad”. Naši glavni ciljevi i zadaci su da već na prvim narednim izborima oslobodimo Novi Sad od aktuelne vlasti, koju predvodi koalicija različitih političkih partija i interesnih grupa predvođenih Srpskom naprednom strankom. Formiranjem Saveza za Novi Sad, građani Novog Sada dobijaju nov i snažan opozicioni blok, a sve opozicione i demokratske političke snage u gradu, pouzdan oslonac u budućim promenama, kako same gradske vlasti, tako i ukupnih društvenih odnosa.\nAutokratski sistem u poslednjih šest godina „naprednjačkog” svevlašća i samovolje nesumnjivo je metastazirao kao kancer u sve pore našeg društva. Zbog toga su neophodne suštinske promene, a ne samo puka smena vlasti. Naime, dovodi se u pitanje budući razvoj, pa i sam opstanak onakvog Novog Sada kakvog smo ga svi voleli i kakvog ga želimo u budućnosti. „Savez za Srbiju” u Novom Sada će, u borbi za grad, po meri njegovih građana i svih onih koji ga vole, za razliku od besprizorne, kriminalne i nasilničke grupacije, koja sada upravlja Srpskom Atinom, nesumnjivo dati svoj pun doprinos. Poziv da uz „Savez za Srbiju” ili zajedno s njim, učestvuju u toj borbi, upućen je svim ostalim političkim organizacijama, udruženjima i pojedincima, koji razumeju da se ni Novi Sad, ni Vojvodina, ni bilo koji drugi grad ili regija, ne mogu razvijati, pa ni opstati, kao mesta za dostojanstven život. A i to, pogotovo u sadašnjim uslovima, gde je prisutna nezapamćena koncentracija političke, ekonomske i ukupne društvene moći u rukama jednog čoveka, njegovih kumova i sledbenika.\nPolitičke stranke, pokreti i organizacije, koje čine nukleus „Saveza za Srbiju” u Novom Sadu, već nekoliko nedelja rade na izradi programske platforme, kao i na pripremi ostalih zajedničkih aktivnosti. Akciju započinjemo podelom promotivnog materijala i razgovorom sa građanima u centru grada, 23.10.2018., u vremenu od 16 do 19 časova. Susret i prvi razgovor sa našim sugrađanima, čelnici i aktivisti novosadskog SzS iskoristiće da najave prvu političku tribinu, koju u petak 26. oktobra, organizuju u Radničkom domu (Bulevar Mihajla Pupina 24), a na kojoj će govoriti većina osnivača „Saveza za Srbiju” . Biće to najbolja prilika za sve građane Novog Sada da direktno od osnivača SzS saznaju sve detalje „Programa u 30 tačaka”, ali i da čuju odgovore na sva ostala pitanja u vezi sa političkim stavovima, ciljevima i budućem radu „Saveza za Srbiju”. Biće u prilici da čuju sve ono što ne mogu ni čuti ni pročitati u štampanim i elektronskim medijima, koje kontroliše i uređuje Aleksandar Vučić i njegove fabrike laži.\n← 'Igra suprotnosti' Ozrena Fellera u Kulturnom centru 'Šalom'\nБолтон после Патрушева код Шојгуа: Контакти о горућим питањима →


POČINJU PRIJAVE ZA „II FESTOV DEMO FEST“ - Plezir\nMuzikaNovember 30, 2019\nU nedelju, 1.decembra, počinju prijave za drugo izdanje „Festovog Demo festa“. Kvalifikacione večeri održavaće se u klubu Fest u Zemunu u toku januara i februara, polufinalne večeri i finale planiraju se za početak marta 2020. godine, a pobednike festivala očekuju vredne nagrade.\nNakon uspešnog Demo festivala koji je klub Fest organizovao 2017. godine i u kojem je učestvovalo skoro 30 bendova, ovaj zemunski klub rešio je da novim bendovima ponovo da priliku da pokažu šta znaju na jednoj od najboljih “klupskih” bina u gradu i bore se za vredne nagrade. “Fest je klub koji već skoro tri decenije podržava rokenrol i dobar zvuk i koji se oduvek trudio, a trudi se sve više da da šansu mladim i perspektivnim muzičarima i bendovima da pokažu šta znaju” kažu organizatori i dodaju: “Prvi Festov Demo fest je bio uspešan. Nadamo se da će se ovog puta prijaviti još više izvođača i da će festival bar nekim bendovima pomoći da nađu svoj put na domaćoj sceni“\nPrvi Festov Demo fest po dobrom pamte i bendovi koji su učestvovali: „Ovo je bila sjajna prilika za nas, da svoju muziku predstavimo publici“ kaže Stefan Niketić iz benda Lagana sreda koji je tada osvojio prvo mesto: „Zamislite kakav je osećaj kada vašu muziku slusaju velikani rokenrol scene poput braće Jelic iz YU grupe i drugih. Pobedili smo, stekli iskustvo na bini, dobili vredne nagrade i zahvaljujuci njima obnovili našu opremu i instrumente.“\nPrijave za II Festov Demo fest počinju u nedelju, 1. decembra i trajaće do 31.decembra 2019. godine. Pravo učešća imaju svi autorski bendovi iz Srbije koji nemaju zvanična izdanja (tu ne spadaju samostalna EP i demo izdanja, kao ni učešća na kompilacijama), uključujući i bendove koji su učestvovali na prvom Festovom Demo festu.\nPotrebno je da bendovi/izvođači pošalju osnovne informacije o bendu (kratku biografiju, korisne linkove i kontakt) na facebook stranu kluba Fest: https://www.facebook.com/klub.fest/\nFestival počinje u nedelju, 5. januara naredne godine. Svake nedelje od 19-22h u toku januara i februara po tri benda će stati na binu ovog kultnog zemunskog kluba, a najbolji po mišljenju žirija i publike ulaze u finale koje će biti održano u prvoj polovini marta!\nI nagrada: Vaučer u vrednosti od 600 evra za kupovinu u prodavnici „Marić muzički instrumenti“/direktan plasman u kvalifikaciona takmičenja “Bunt rok festivala”\nIII nagrada: snimanje jedne pesme u King Oliver Music studiju Ivana Srdanovića/besplatan set up instrumenata u Guitar Service Belgrade\nTAGS: autorski bendovifestivalII FESTOV DEMO FESTkonkursmuzikaPlezirPlezir magazin


Vesti online / Humanitarni most / Deci, starima i bolesnima\nNaš verni čitalac Srećko Teofilović iz Salcburga ponovo je poslao prilog od 50 evra iz Austrije, ali ovoga puta njegove lepe želje za brzim ozdravljenjem namenjene su devetogodišnjoj Beograđanki Miji Torbici koja se nalazi zbog leukemije na lečenju u Rimu.\nBeskućnici: Beogradsko Prihvatilište\n"Vesti" su ovaj prilog uplatile na račun devojčice otvoren kod Humanitarne organizacije Novi Beograd. Tačan kao sat bio je i ovoga meseca naš anonimni dobrotvor N. J. iz Minhena koji je donirao prilog od 55 evra porodici Dejana Miloševića, bivšeg ratnog veterana iz Vranja.\nSlušateljke Srpskog radija iz Kanbere ponovo su uputile pomoć žiteljima Srbije u vidu garderobe, s molbom da se raspodeli između štićenika beogradskog Prihvatilišta za beskućnike i dece bez roditeljskog staranja iz Doma u Zvečanskoj. Njima su se pridružile svojim poklon-paketima naše donatorke iz Ciriha Anica Ivanović i Jelisaveta Mitrović, koje su prepustile "Vestima" izbor kome će pružiti neophodnu pomoć u odeći i obući.


Jakup Krasnići uhapšen i doveden u Pritvorski objekat Specijalizovanih veća u Hagu | Specijalizovana veća i Specijalizovano tužilaštvo Kosova\nJakup Krasnići uhapšen i doveden u Pritvorski objekat Specijalizovanih veća u Hagu\n4 nov 2020 Saopštenje za štampu\nDanas je uhapšen Jakup Krasnići i doveden u pritvorski objekat Specijalizovanih veća Kosova u Hagu.\nHapšenje je izvršilo Specijalizovano tužilaštvo, na osnovu potvrđene optužnice za ratne zločine i zločine protiv čovečnosti, a naloge za hapšenje i dovođenje izdao je sudija za prethodni postupak Specijalizovanih veća Kosova.\nSpecijalizovano tužilaštvo izvršilo je hapšenje uz operativnu i logističku podršku Evropske misije za vladavinu prava na Kosovu (EULEKS), u skladu sa svojim mandatom i zakonodavstvom Kosova. Policija Kosova je takođe pružila operativnu podršku Specijalizovanom tužilaštvu.\nUskoro će uslediti podrobnije vesti, uključujući informacije o objavljivanju potvrđene optužnice, odnosno verzije u kojoj je po potrebi deo teksta redigovan. U skladu sa pravilom 88 Pravilnika o postupku i dokazima optužnica se mora objaviti najkasnije do prvog pristupanja sudu optuženog.


Jovović i Kaličanin na Evropskom usavršavanju - Sportske vesti - Savremenisport.com\nNaslovna :: Sportske vesti ::\tJovović i Kaličanin na Evropskom usavršavanju\nEvropska badminton konfederacija je, u saradnji sa Svetskom badminton federacijom i Svetskom akademijom sporta, od 6. do 8. decembra 2018. u Kišinjevu organizovala Kurseve za administratore nacionalnih federacija i organizaciju sportskih događaja.\nNa Kursevima, koje su vodili Džimi Andersen, Tanja Teo i Rasmus Bek, menadžeri u okviru kontinentalne konfederacije, aktivno je učestvovalo 20 sportskih radnika iz 16 evropskih Saveza. Srbiju su predstavljali predsednik Upravnog odbora Badminton saveza Srbije, Radomir Jovović i generalni sekretar Badminton saveza Beograda Miodrag Kaličanin. Među brojnim oblastima koje su bile obuhvaćene Kursevima izdvajaju se planiranje i budžetiranje, operativno upravljanje, potencijal, uticaj i razvoj elektronskih platformi i mreža, poslovna komunikacija, komercijalne komponente i potencijali događaja u badmintonu i nacionalnih federacija u celini, razvojni programi Evropske badminton konfederacije i dr. Pored učešća na Kursevima, naši predstavnici su imali i značajnu ulogu u pripremi i realizaciji kvalifikacionog dela takmičanja za Evropsko prvenstvo za mešovite timove, na kojem su učestvovale selekcije Rusije, Škotske, Ukrajine i domaćina Moldavije.\n“Odlična praksa održavanja BEC Kurseva se još jednom pokazala kao pun pogodak. Radna atmosfera u moldavskoj prestonici nam je omogućila da kroz interaktivne radionice i predavanja pokrijemo najvažnije aspekte kreiranja strateških i operativnih planova, unapređenja komunikacije, promocije sporta kao i aktuelne teme u svetu badmintona, a poseban omaž našem Savezu čini to što se u većini slučajeva pominjao kao odličan primer”, kazao je Miodrag Kaličanin.\nVlada Republike Srbije – Ministarstvo omladine i sporta obezbeđivanjem neophodnih finansijskih sredstava u značajnoj meri je doprinelo učešću naših predstavnika na Kursevima u Moldaviji.


Otvoreno do 04h\nNoćni klub Dragstor play\nNa mestu letnjeg splava Play, kod Muzeja savremene umetnosti na Ušću, otvoren je novi klub pod nazivom Dragstor Play.\nNa mestu letnjeg splava Play, kod Muzeja savremene umetnosti na Ušću, otvoren je novi zimski klub u Beogradu pod nazivom Dragstor Play. Splav Dragstor Play je zimski klub i nalazi se u unutrašnjem zatvorenom delu letnjeg Splava Play.\nSplav Dragstor Play je zimski klub namenjen ljubiteljima elektronskog zvuka, a radi petkom i subotom kao klub od ponoći do 04h.\nPo ugledu na svetske klubove, splav Dragstor Play, pored fantastično uređenog enterijera i vrhunskog dizajna, nudi i besprekornu uslugu.\nVeliki broj nasmejanih hostesa trude se da svako pronađe svoje mesto i da sve protekne u najboljem redu. Ljubazni domaćini vas redovno sačekaju na ulazu splava, tako da ćete definitivno doživeti i iskusiti fenomenalno i drugačije veče od ostalih.\nOdlična zabava koju garantuje odličan spoj Dj-eva, ambijent i društvo. Vrhunska atmosfera, haus setovi gradskih di-džejeva i domaćini Dragstor Play splava čine svaki vikend nezaboravnim za našu prestonicu i klabing.\nSplav Dragstor Play je uveo potpuno novu kategoriju zabave na vodi, i uopšte jedan potpuno novi koncept koji objedinjuje spoljnu arhitektonsku svedenost objekta. Atraktivan, ugodan i topao enterijer izveden od biranih prirodnih materijala, vrhunsku ugostiteljsku uslugu, prijatno i predusretljivo osoblje spremno da vam ugodi i izađe vašim željama u susret.\nSplav Dragstor Play je takođe i mesto koje u duhu mesta na kome se nalazi (ušće) postaje platforma susreta raznih i različitih kultura, nacija, ukusa, pogleda na svet, koji dolaze ovde da bi osvežili svoja čula, pronašli inspiraciju ili muzu, ili se jednostavno prepustili uživanju.\nPon - Ned0:00 - 4:00


Vesti online / Vesti / Hronika / Obrenovac: Pronađeno 25 tona opasnog otpada, uhapšen osumnjičeni\nReč je o opasnom otpadu koji je visokotoksičnog dejstva i koji može izazvati ozbiljne posledice po životnu sredinu\nZ. M. (1961) je osumnjičen za krivično delo unošenje opasnih materija u Srbiju i nedozvoljeno prerađivanje, odlaganje i skladištenje opasnih materija, navodi se u saopštenju MUP-a.\nRanije danas, Ministarstvo zaštite životne sredine je saopštilo da je dvadeset tona protivzakonito zakopanog opasnog otpada pronađeno na privatnoj zemljišnoj parceli na području Obrenovca, ali da je ekološka katastrofa izbegnuta.\nMinistarstvo su o pronađenom otpadu informisali Bezbednosno-informativna agencija i Osnovno javno tužilaštvo Obrenovca, koji su izvršili uviđaj.\nPrebijanje učenika u Vrnjačkoj Banji: Uhapšeni osumnjičeni\n- Osnovano se sumnja da je reč o opasnom otpadu koji je visokotoksičnog dejstva i koji može izazvati ozbiljne posledice po životnu sredinu, zdravlje i bezbednost ljudi i ukupan biodiverzitet - navedeno je u saopštenju.\nMinistarstvo je najavilo da će sutra, u saradnji sa BIA, MUP-om i Osnovnim javnim tužilaštvom, o okolnostima izbegnute ekološke katastrofe informisati predstavnike medija.\nO detaljima te akcije javnost će biti informisana na licu mesta, gde će se novinarima obratiti predstavnici nadležnih državnih organa i ministar zaštite životne sredine Goran Trivan.


KARTONI, TENZIJA, DRAMA: Večiti derbi doneo sve što se od njega očekivalo, Zvezda do boda nakon penala\nIzvor: SrbijaDanas.com, 18.Okt.2020, 15:59\nNajveća utakmica u srpskom fudbalu.\nNakon jednog od najzanimljivijih derbija u proteklih nekoliko godina podela bodova. Naime, fudbaleri Partizana i Crvene zvezde odgrali su nerešeno 1:1 u utakmice 11. kola Superlige Srbije. U 163. susretu beogradski crno I crveno-belih viđeno je sve što se očekuje od derbija, lepi potezi, drama, tenzija… Strelci na stadionu u Humskoj bili su Filip Stevanovic u 6 minutu i Aleksandar Katai iz penalu u 75.\nIzabranici Aleksandra Stanojevića fantastično su počeli utakmicu. Crno-beli su već nakon 6. minuta stigli do vođstva. Veliku grešku mladog Strahinje Erakovića iskoristio je Sejdubu Suma, koji je uposlio Stevanovića, a mladi ofanzivac je rutinski matirao Milana Borjana....


Od danas bašte kafića u Beogradu rade do 1 sat posle ponoći, muzika do 23 sata - ebart\nOd danas bašte kafića u Beogradu rade do 1 sat posle ponoći,...\n02. Septembar 2020. godine\nAUTOR: FoNet /// Izvor: Shutterstock\nZamenik gradonačelnika Beograda Goran Vesić izjavio je da od danas ugostiteljski objekti u Beogradu koji imaju baštu mogu do 31. oktobra da rade i radnim danima do 1 sat posle ponoći, preneo je Beoinfo.\nVesić je objasnio da je tu odluku doneo Gradski štab za vanredne situacije na teritoriji grada Beograda, i da na ovaj način Grad Beograd želi da pomogne ugostiteljima da uspešnije prevaziđu ekonomske posledice epidemije kovid-19 "koje su veoma pogodile sektor usluga".\nOn je objasnio da prema važećim gradskim odlukama ugostiteljski objekti u stambenim zgradama mogu da rade radnim danima do ponoći, a da emituju muziku do 23 sata, u skladu sa svim ograničenjima koji su propisani u vezi sa regulisanjem nivoa buke. Vikendom se radno vreme produžava do 1 sat, a mogućnost emitovanja muzike do ponoći.\n"Sada će svi ugostiteljski objekti koji se nalaze u stambenim zgradama moći svaki dan da rade do 1 sat a da muziku emituju do ponoći. Ova odluka će važiti do 31. oktobra kada će se vratiti uobičajeni režim rada. I dalje je na snazi ograničenje za rad ugostiteljskih objekata u zatvorenom prostoru, jer oni mogu da rade samo do 21 sat", rekao je Vesić.


Datum poslednje izmene ponedeljak, 12 mart 2018 17:59\nSigurno se svake godine dvoumite šta da kupite voljenoj osobi. Izbori su razni, ali ne zaboravite da jednostavne i male stvari imaju najbolji efekat. Šta mislite o izuzetnoj organskoj i veganskoj čokoladi Happy Benjamino? Kada dodje vreme oko dana zaljubljenih čujemo na sve strane koliko je čokolada u stvari zdrava.\nDatum poslednje izmene utorak, 13 februar 2018 16:45\nKurkuma je začin iz porodice đumbira i smatra se jednim od najboljih i najlekovitijih začina i hranljivih suplemenata. Ova biljka najbolje uspeva u Indiji i jugoistočnoj Aziji, na temperaturama između 20 i 30 stepeni i potrebne su joj obilne padavine kako bi uspela. Brojna istraživanja su utvrdila da blagotvorno deluje kako na telo, tako i na mozak.\nDatum poslednje izmene ponedeljak, 08 januar 2018 23:33\nMožda ne tako čest sastojak sada, goveđi želatin je jedan od glavnih sastojaka u jelima koji su pripremale naše bake. To je u stvari bezbojni prah koji možete kušiti u prodavnicama zdrave hrane koji ima veliku količinu kolagena, uzimajući u obzir da je to njegov najčistiji oblik.\nDatum poslednje izmene utorak, 30 januar 2018 00:46\nZa ovo ulje malo je reći da je odlično. Njegov spektar široke primene i dobrobiti je toliki da bismo slobodno mogli reći da je ovo jedan od najmoćnijih lekova na svetu jer crni kim spada u najlekovitije biljke na svetu.\nDatum poslednje izmene četvrtak, 28 decembar 2017 12:26


Radnički se rastao sa centarforom! - Sportske novosti\nNaslovna Fudbal Transferi Fudbal Radnički se rastao sa centarforom!\nRadnički iz Niša napušta Nemanja Kojić, s obzirom na to da se nije dogovorio sa čelnicima kluba oko nastavka saradnje. Tridesetogodišnji centarfor je u Radnički stigao u januaru ove godine iz Napretka bez obeštećenja, a u svojoj karijeri igrao je za Rad, Partizan, Gaziantep, Radnički, Istanbulspor, Ordabasy, Tokyo Verdy i Napredak.\nOve sezone je upisao 17 nastupa uz 3 gola i 2 asistencije. Boje Radničkog iz Niša branio je u sezoni 2016/17, jer je u periodu od 15. februara do 1. jula 2017. godine igrao za ovaj tim. Do dalje saradnje nije došlo, tako da će Kojić morati da traži novi angažman u novoj, 2021. godini. Igrao je i za U19 i U21 reprezentaciju Srbije.\nPrethodni tekst“Prodaje kola”!\nSledeći tekstSTATISTIKOM DO DOBITKA – ČETVRTAK 31. DECEMBAR\nZvanično: Lalat u Nišu!


Objektivno1 :: Čačak :: Čačak: Nova Srbija odgovara Pokretu Dveri\nNaslovna | Region | Čačak | Čačak: Nova Srbija odgovara Pokretu Dveri\n14. 03. 2015. Čačak\nČačak: Nova Srbija odgovara Pokretu Dveri\nPovodom najnovijih komentara Pokreta Dveri na račun Nove Srbije i rukovodstva stranke, Gradski odbor Nove Srbije u Čačku reagovao je saopštenjem za javnost, koje prenosimo u celini.\nPokret Dveri, na čelu sa Boškom Obradovićem, se već duži niz vremena u našem gradu, gotovo svakodnevno, obrušava takoreći isključivo na Novu Srbiju, što je najbolji dokaz u prilog snage naše stranke, ali istovremeno i ogromnog straha i frustracije Dverjana. U najnovijem saopštenju za javnost, Dveri se, između ostalog, ponovo bave i unutrašnjim pitanjima drugih političkih stranaka u gradu, pre svega Nove Srbije. Dveri su, inače, na prethodnim lokalnim izborima, kao jasno pozicioniranog kandidata za gradonačelnika Čačka, istakli ''velikog političara'' Boška Obradovića, koji je, međutim, tada doživeo poraz. Podsetićemo građane, na nedavnim lokalnim izborima u Lučanima, Obradović je takođe pretrpeo poraz, zajedno sa svojim koalicionim partnerima, a Nova Srbija je tom prilikom nastupila samostalno i osvojila izvanredno drugo mesto. Dverima je, i to moramo ponovo da naglasimo, karakteristično da se bave pitanjima drugih političkih stranaka, a pri tome namerno zaboravljaju da građanima prezentuju svoj program, kao i stranačke organe, izabrane, makar bi to tako trebalo da bude, u jednom demokratskom procesu. Sa druge strane, Nova Srbija je sa svojim vernim koalicionim partnerom – DSS-om, od 1996.godine do danas, uvek u Čačku imala odličan rezultat i ostvarivala izbornu pobedu, a to mnogo govori o odnosu građana prema našoj stranci.\nUmesto da Boško Obradović objasni zbog čega stalno gubi izbore, uprkos ogromnog novca koji mu stoji na raspolaganju, njegova večita tema i opsesija se zove Nova Srbija. Ilustracije radi, glavne srpske saobraćajnice su godinama prepune Obradovićevih bilborda, čiji mesečni zakup košta oko 500 eura. Nije nikakva tajna da građani Čačka, kao i ostali žitelji naše zemlje, svakodnevno osećaju posledice duboke ekonomske krize i nezaposlenosti. Nije, međutim, tačno to što Dveri iz političkih razloga tvrde, da je Čačak mrtav grad i da se u njemu ništa ne gradi. Dokaz da nije tako su mnogobrojni infrastrukturni projekti, koji su u bliskoj prošlosti realizovani u našem gradu ili čija je, pak, realizacija u toku (veći broj objekata Predškolske ustanove, izgradnja nekoliko osnovnih i srednjih škola, Muzičke škole, fiskulturne sale, stanovi za socijalno stanovanje, nisko naponska mreža, vodosistem Rzav ...). Uostalom, uzalud je dokazivati i argumentovati Bošku Obradoviću pravo stanje stvari u našem gradu, obzirom da je njegov jedini cilj, kome se predaje do krajnjih granica fanatizma, da po svaku cenu dođe na vlast, a stičemo utisak da mu u ostvarenju takvih zamisli ne bi bili strani ni skupovi kalibra onih na trgu Majdan u Kijevu. Doduše, tako nešto i priliči Obradovićima, i nikoga ne treba da iznenađuje, kada se u obzir uzme njihova komunistička prošlost, sadašnjost, a sva je prilika i budućnost.\nNova Srbija će uvek poštovati izbornu volju građana, uz zahvalnost Čačanima za svaki glas dobijen na izborima, a bićemo uvek spremni da stisnemo ruku i čestitamo na eventualnoj izbornoj pobedi nekoj drugoj političkoj stranci. Fascinacija i frustracija Obradovića Novom Srbijom i Ilićima, verovatno je posledica dešavanja iz ranijih vremena, kada su se Obradovići redom zapošljavali u javnom sektoru, a o načinu na koji Dveri tobože uvažavaju svoje koalicione partnere, najbolje svedoči stvaranje tzv. patriotskog bloka, čije se funkcionisanje dovodi u pitanje već na samom startu, jer Obradović na proteste protiv vlasti u Beogradu nije pozvao svoje partnere iz DSS-a, niti će se oni tamo pojaviti. Prema tome, najbolje bi bilo da Dveri konačno, osim gole borbe za fotelje, izađu pred građane sa konkretnim programom i idejama, koje bi pomogle da u Čačku ljudi žive bolje. No, za sada umesto toga imamo isključivo saopštenja i saopštenja, na koja građani, koje je teško prevariti, odgovaraju kao u Lučanima. Dveri su mnogo obećavale, uz ulaganje velikih para u predizbornu kampanju, ali građani taj ''program'' očigledno nisu prihvatili.\nSvi Čačani treba da znaju da ne bi bilo ni jednog napada na Novu Srbiju i braću Ilić, od strane Dveri, da je naša stranka pristala da drug Boško Obradović bude gradonačelnik, iako mu građani na izborima nisu ukazali poverenje za obavljanje te funkcije. Za sam kraj, postavljamo jedno lično pitanje za porodicu Obradović: Da li ste spremni da u ime hrišćanstva, koje toliko zloupotrebljavate, ustupite makar jedno radno mesto u javnom sektoru nekoj porodici u kojoj ima veći broj nezaposlenih lica, i tako na svom ličnom primeru dokažete da se zaista borite za one vrednosti koje propagirate ? Jer, uzgred budi rečeno, nije lepo da sin Obradović u kontinuitetu optužuje Veljka Negovanovića, inače dugogodišnjeg partijskog druga svoga oca. A, Nova Srbija i dalje, shodno hrišćanskim i ljudskim principima, hoće da veruje da će se Boško Obradović i Pokret Dveri u narednom periodu zaista i ponašati u duhu hrišćanskih načela.\nInformativna služba Gradskog odbora Nove Srbije Čačak\nPredsedništvo Nove Srbije podržalo Vuka Jeremića\nPotpredsednica Nove Srbije Dubravka Filipovski napustila stranku\nIzabran novi Izvršni odbor Nove Srbije


Nemačka spremna za zajedničku proizvodnju ruskih vakcina protiv korone - Sputnjik Srbija\n19:11 18.12.2020 Preuzmite kraći link\nTo je potvrđeno u telefonskom razgovoru Špana i njegovog ruskog kolege Mihaila Muraška, saopštilo je rusko Ministarstvo zdravlja.\n„U skladu sa postignutim dogovorom uskoro će ruski i nemački stručnjaci razgovarati o pronalaženju proizvodnih kapaciteta za zajedničku proizvodnju ruskih vakcina“, ističe se u saopštenju.\nMuraško je nemačkog ministra detaljno informisao o efikasnosti ruskih vakcina, kao i o postojanju onlajn platforme na kojoj se nalaze sve informacije o onima koji su se vakcinisali.\nŠpan je, kako se navodi u saopštenju, rekao da je spreman za saradnju sa ruskim Ministarstvom.\nInicijativa za telefonski razgovor potekla je od ruske strane a po nalogu ruskog predsednika Vladimira Putina.\nU Moskvi je prve nedelje decembra počela vakcinacija protiv kovida 19, a od pre tri dana i u čitavoj zemlji.\nRusija ima dve registrovane vakcine protiv virusa korona - „Sputnjik Ve“ i „EpiVakKorona“ - a treća je u pripremi.\nsaradnja, vakcina, Rusija, Nemačka


EPCG ostvarila rekordnu dobit od 50 miliona eura | SEEbiz.eu\nObjavljeno: 27.12.2018 / 08:25\nPODGORICA - Elektroprivreda EPCG je od početka 2018. godine ostvarila dobit veću od 50 miliona eura, saopštio je predsjednik Odbora direktora te kompanije Đoko Krivokapić, prenose Dnevne novine.\nPovoljni hidrološki uslovi i spremnost proizvodnih objekata su, kako je kazao, glavni uzroci ostvarenog poslovnog rezultata.\n"Izvjesno je da ćemo, ukoliko u narednim danima hidrološke prilike budu na nivou prosjeka za ovaj period godine, bez obzira na dosta sušni novembar, 2018. godinu završiti rekordnim poslovnim rezultatom", naveo je Krivokapić u intervjuu za list Elektroprivreda.\nOn je podsjetio da je kompanija ove godine ušla i u investicioni ciklus vrijedan 170 miliona eura.\n"Investicioni prioriteti su rekonstrukcija i modernizacija hidroelektrana Piva i Perućica, ukupne vrijednosti skoro 40 miliona eura. Sanacija prvog bloka Termoelektrane Pljevlja za koju ćemo, zajedno sa rekultivacijom deponije šljake i pepela na Maljevcu, opredijeliti oko 60 miliona eura, takođe je bitan projekat", rekao je Krivokapić, dodajući da prve analize pokazuju znatno veći kapacitet prvog bloka od predviđenog.\nU državnoj energetskoj kompaniji su fokusirani i na početak izgradnje hidroelektrane na Komarnici.\n"Predstavnici Instituta "Jaroslav Černi i Energoprojekta nedavno su održali prezentaciju modaliteta idejnog projekta koji će nam omogućiti preduslove i početak izgradnje objekta na Komarnici. Naredne godine počećemo i geološka istraživanja u cilju dobijanja predinvesticione studije za izgradnju hidroelektrane", istakao je Krivokapić.\nU toku je i inoviranje projektnog rješenja o početku investicije prevođenja dijela voda rijeke Zete u akumulacije Krupac i Slano.\n"EPCG je fokusirana i na izgradnju vjetroparka Gvozd u nikšićkoj opštini. Zadovoljan sam i što smo izabrani na tenderu za izgradnju solarne energije na Briskoj gori u Ulcinju, u saradnji sa finskim Fortumom", naglasio je Krivokapić.


Do kraja nedelje stižu još četiri kamiona s delovima spomenika Stefanu Nemanji - Sputnjik Srbija\nDo kraja nedelje stižu još četiri kamiona s delovima spomenika Stefanu Nemanji\n09:19 24.08.2020 Preuzmite kraći link\nZamenik gradonačelnika Beograda Goran Vesić najavio je da će do kraja naredne nedelje u Beograd stići još četiri kamiona sa delovima spomenika Stefanu Nemanji.\n„Prva faza postavljanja spomenika se uspešno privodi kraju. Postavljanje spomenika vrše majstori iz Rusije koji su 10. avgusta došli u Srbiju. Sada je vreme da do kraja naredne nedelje započne druga faza kada budi stigla četiri nova kamiona sa delovima spomenika. Poslednja dva kamiona sa delovima spomenika očekujemo oko 15. septembra kada u Srbiju dolazi skulptor Aleksandar Rukavišnjikov koji će lično nadgledati postavljanje spomenika Stefanu Nemanji“, rekao je Vesić, prenosi Tanjug.\nVesić je ocenio da je postavljanje spomenika Stefanu Nemanji, posle osam vekova, ispravljanje nepravde i stvaranje istorije jer će taj spomenik na Savskog trgu stajati vekovima.\n„Spomenik simbolično znači da Srbija ponovo poštuje svoju istoriju i da se ponosimo našim srednjim vekom kada smo bili značajna evropska država. Spomenik Stefanu Nemanji znači novi vaskrs Srbije koja je ponovo vodeća ekonomska, politička i vojna sila Balkana i kulturno središte regiona“, rekao je Vesić.\nOn je istakao da većina građana Srbije podržava podizanje spomenika Nemanji a to će se videti po poseti spomeniku, Savskom trgu i budućem Teslinom muzeju u zgradi stare železničke stanice.


Tanjug 23. avgusta 2019. 20:08\nZAGREB – Policijska uprava (PU) šibensko-kninska podnela je još tri prekršajne prijave zbog incidenta u Đevrskama kada su na nacionalnoj osnovi vređani vlasnik i gosti tamošnjeg kafića srpske nacionalnosti, izjavio je glavni direktor policije Nikola Milina.\nOn je rekao da je podignuta i kaznena prijava zbog pretnje, koja se u istom mestu dogodila mesec dana ranije, prenosi Hina.\n„Na osnovu prijave vlasnika, podnesene su još tri prekršajne prijave, a za sada je zbog tog događaja policija podnela ukupno pet prekršajnih prijava“, izjavio je Milina.\nDodao je kako su svi prekršaji povezani s vređanjem na nacionalnoj osnovi.\nMilina je kazao da je nakon razgovora s vlasnikom ugostiteljskog objekta, policija naknadno kazneno prijavila jednu osobu zbog pretnje povezane s mržnjom na nacionalnoj osnovi iz jula ove godine.\nPotvrdio je i da se intenzivno radi na pronalasku napadača koji su u Uzdolju, u opštini Biskupija, istoga dana fizički napali i povredili goste kafića srpske nacionalnosti koji su gledali utakmicu beogradske Crvene zvezde i švajcarskog Jang bojsa.\nKazao je da policija ne povezuje počinitelje ova dva događaja, kao i da u njihovom otkrivanju sarađuju i sa susednim policijskim upravama.


Kako da ojačate volju... i istrajete u onome što želite\nNaslovna / Otvoreni um / Kako da ojačate volju\nVećina ljudi smatra da bi njihov život bio mnogo kvalitetniji ukoliko bi imali jaču volju. Moglo bi se reći da ne greše, jer kada god želimo da unapredimo svoj život, u bilo kom smislu, volja je čini se ključni faktor\nBolje zdravlje, kvalitetnije odnose, pa i uspešniju karijeru imaćemo ukoliko smo u stanju da bolje upravljamo sobom. Ako smo dovoljno snažni da pojedemo voćku umesto nekog kolača, sigurno je da radimo u prilog svog zdravlja. Isto tako, ako smo u stanju da odolimo surfovanju po internetu i društvenim mrežama i umesto toga uradimo nešto konstruktivnije, verovatnoća da ćemo biti poslovno uspešniji je sigurno veća. Istraživanja pokazuju da je samodisciplina važnija od koeficijenta inteligencije kada je postizanje i akademskih rezultata u pitanju.\n„Iako imamo jedan mozak, čini se da imamo dva uma, nešto kao recimo da su dve osobe u nama. Jedna verzija sluša nagone i teži ka trenutnom zadovoljenju, dok druga verzija obuzdava porive i odlaže zadovoljenje kako bi zaštitila dugoročne ciljeve. Mi smo kompletno različite osobe u zavisnosti od toga koji deo mozga je aktivan“, kaže dr Keli Mekgonigal, psiholog i predvač na Stenfordu koja već nekoliko godina na ovom univerzitetu vodi kurs koji je inače sama osmislila „Nauka o snazi volje“.\nSuštinski, volja predstavlja našu sposobnost da odolimo kratkotrajnim iskušenjima u cilju postizanja dugoročnih rezultata ili pobedu one strane u nama koja govori da uradimo ono što znamo da je dobro za nas, a ne ono što trenutno želimo da uradimo i što trenutno donosi olakšanje.\nNeuronaučnici danas znaju ono što drevna nauke joge zna odavno, a to je da je volja mišić i da se kao i svaki drugi mišić može razvijati. To da nismo osuđeni na to koliko nam je volja snažna u ovom trenutku, već da je možemo razvijati je zaista ohrabrujuće saznanje koje ostavlja prostor i uliva nadu da mnogo toga možemo da učinimo za sebe.\ndr Keli Mekgonigal Dragana Bačanek fokusiranje Integra Life Club istraživanja Kako da ojačate volju meditacije Motivaciono predavanje Nauka o snazi volje Neuronaučnici prefrontalni korteks psiholog SAMODISCIPLINA Snaga volje Stenford zdravlje\t2017-01-12


Poslanici danas o pravosuđu – Nadlanu.com\nObjavljeno 28. juna 2013. / 08:37:53\nPoslanici republičkog parlamenta debatovaće danas o predlozima nacionalnih strategija za reformu pravosuđa i borbu protiv korupcije za period od 2013 do 2018.\nStrategija bi trebalo da omogući strateško planiranje i stvaranje efikasnog antikorupcionog sistema u Srbiji u narednih pet godina, a najvažnije novine koje donosi odnose se na republičke političke stranke, čije bi finansiranje ubuduće trebalo da kontroliše Državna revizorska institucija.\nKao glavni ciljevi izdvajaju se otklanjanje propusta u pravnom okviru koji reguliše finansiranje stranaka, sukoba interesa i kontrole prihoda i imovine funkcionera i uspostavljanje preciznih kriterijuma za vrednovanje rezultata rada i odgovornosti direktora javnih preduzeća, smanjenje diskrecionih ovlašćenja direktora Agencije za privatizaciju i jačanje mehanizama interne finansijske kontrole u javnom sektoru.\nStrategija predviđa da sistem zapošljavanja i napredovanja u organima javne vlasti bude isključivo na osnovu kriterijuma i zasluga, kao i da bude obezbeđena transparentnost u radu organa javne vlasti.\nTaj dokument predviđa i uspostavljanje efikasne saradnje i razmene informacija između policije, tužilaštva, sudova, regulatornih i nadzornih tela i ostalih segmenata društva koji se bore protiv korupcije.\nPredviđeno formiranje zajedničke baze podataka za koruptivna krivična dela, što bi organima koji se protiv nje bore trebalo da olakša rad.\nPosebno je obrađena politička korupcija, korupcija u oblasti javnih finansija, pravosuđa, policije, privatizacija, zdravstva, obrazovanja i sporta, prostornog planiranja i izgradnje i medija.\nPlanirano je da Ministarstvo pravde svaka tri meseca analizira sprovođenje Strategije i Akcionog plana za borbu protiv korupcije. Predviđena su i veća ovlašćenja Agencije za borbu protiv korupcije, kao i Saveta za borbu protiv korupcije, koji će pratiti spovođenje strategije i druge mere koje treba da doprinesu borbi protiv te pošasti.\nStrategija, takođe, predviđa uspostavljanje orgovornosti za njeno sporovđenje, pa će tako ubuduće neispunjavanje aktivnosti iz Akcionog plana (koji će tek biti donet) tretirati kao kršenje zakona o Agenciji za porbu protiv korupcije, za koje je moguće izreći mere upozorenja ili javnog objavljivanja preporuke za razrešenje.\nPoslanici će debatovati i o strategiji reforme pravosuđa koja kao krajnji cilj postavlja jačanje poverenja građana u pravne institucije države. U cilju uspešnog sprovođenja planiranih reformskih aktivnosti, Strategija planira izmene relevantnog normativnog okvira, imajući u vidu pravnu tradiciju, društveni ambijent u kome se reforma sprovodi kao i potrebu za usaglašavanjem sa evropskim tekovinama i standardima.\nRadi uspešnijeg sprovođenja reformskih mera najdalje u roku od godinu dana predviđa se sprovođenje analize pravosuđa u Srbiji. Strategija predviđa pet ključnih načela i prioriteta za reformu pravosudnog sistema Srbije – a to su nezavisnost, nepristrasnost i kvalitet pravde, stručnost, odgovornost i efikasnost, dok su Akcionim planom precizirane i konkretne mere, aktivnosti, rokovi i institucije odgovorne za njihovo sprovođenje i izvori sredstava.\nKratkoročne ciljeve Ministarstvo planira da sprovede u roku do godinu dana, srednjoročne za godinu do tri ili dugoročne za tri do pet godina. Predviđeno je i sprovođenje redovnih periodičnih analiza efikasnosti pravosudne mreže, unapređenom metodologijom i njeno postepeno prilagođavanje potrebama i to kako se navodi – “bez naglih rezova koji sa sobom povlače period prilagođavanja i zastoje u radu, čime bi se ujedno rešio i problem reintegracije sudija i javnih tužilaca/zamenika koji su vraćeni na funkciju”.\nNačelo odgovornosti teži uspostavljanju jasnih, objektivnih i transparentnih standarda za ocenu vršenja pravosudne funkcije, a to su vrednovanje rada, etika, disciplina i građanskopravna odgovornost sudija i tužilaca ukoliko učesnicima u postupku namerno nanesu štetu.\nDSS najavio protestnu šetnju


Bivši lider Kirgistana 'odveden u pritvor'\nBivši kirgistanski predsjednik Almazbek Atambajev\nKirgistanske specijalne snage upale su u rezidenciju bivšeg predsjednika Almazbeka Atambajeva i, navodno, ga uhapsile, nakon nasilnih sukoba sa njegovim pristalicama tokom kojih je jedan oficir poginuo, a deseci su povrijeđeni.\nTaj potez uslijedio je ubrzo nakon što su u srijedu šest pripadnika specijalnih snaga, koji su bili zarobljeni u rezidenciji, oslobodile Atambajeve pristalice.\nNapetosti se ne stišavaju nakon što elitne sigurnosne snage u prvom pokušaju nisu uspjele uhapsiti 62-godišnjeg Atambajeva koji se suočava s pet tačaka optužnice za krivično djelo zloupotrebe položaja dok je bio predsjednik Kirgistana od 2011. do 2017. godine, uključujući korupciju i ilegalno bogaćenje.\nUslijed optužbi, parlament je Atabajevu u junu ukinuo imunitet, kako bi mogao da bude procesuiran.\nPristalice Atabajevu od tada su dežurale ispred njegove rezidencije u selu Koi Taš, 20 kilometara južno od prijestolnice Biškek, kako bi spriječile da bude uhapšen.\nGovoreći u četvrtak na vanrednoj sjednici Vijeća za nacionalnu sigurnost, Ženbekov je rekao da Atambajev snosi punu odgovornost za smrtonosno nasilje.\nŽenbekov (na fotografiji): Prema Atabajevu postupati kao prema optuženom za teški zločin\nDržavni odbor za nacionalnu sigurnost Kirgistana (UKMK) rekao je da policija u okršajima koristi samo gumene metke.


Beko HPI214B rešo cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Rešoi > Beko Rešoi\nBeko HPI214B rešo cene\nBeko HPI 214B prva 1, druga 2000... specifikacija\ncena od 5.990,00 do 8.158,98 din | prodavnica (14)\nHPI214B indukcioni rešo + LTB1695 šerpa sa poklopcem\nEPonuda nije internet prodavnica već Vam omogućava da brzo i lako nađete Beko HPI214B rešo po najjeftinijoj ceni. Naš cilj je da kupci budu što bolje informisani o ponudi Beko rešo HPI214B na tržištu Srbije. Vrlo lako nalazite željeni proizvod za kategoriju Rešoi cene, ne morate da lutate od sajta do sajta za Beko Rešoi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko HPI214B rešo sa PRODAVCEM. EPonuda ne može da garantuje potpunu tačnost specifikacije i slika za Beko HPI214B rešo. Pre kupovine, podatke za Beko rešo HPI214B proverite na sajtu PROIZVOĐAČA.


Od 1. jula očekuju se manje cijene peleta i drugog ogrijeva na domaćem tržištu | Hercegovina Press\nOd 1. jula očekuju se manje cijene peleta i drugog ogrijeva na domaćem tržištu\nVijeće ministara BiH je na jučerašnjoj vanrednoj telefonskoj sjednici donijelo odluku o zabrani izvoza oblovine, ogrjevnog drveta i peleta iz države. Odluka je donesena nakon što su cijene peleta i drugog orjeva na domaćem tržištu dostigle rekordne nivoe.\nTrgovci ogrijevom i peletom su u ranijem periodu u nekoliko navrata od Vijeća ministara Bosne i Hercegovine zahtjevali da se uvede zabrana izvoza iz BiH kako bi se regulisala cijena na domaćem tržištu.\nZbog poremećaja na evropskom tržištu izazvanog ratom u Ukrajini, domaći proizvođači i trgovci oblovinom, ogrjevnim drvetom i peletom su svoje proizvode prodavali na stranom tržištu po cijenama puno većim u odnosu na one u BiH. Posljedično je to dovelo do porasta cijena u Bosni i Hercegovini.\nTako je tona peleta dostigla cijenu od 640 KM, što je povećanje od 100 posto u odnosu na prošlu godinu kada se kretala od 300 do 330 KM.\nCijena ogrjevnog drveta kretala se do 130 KM po metru kvadratnom, dok je cijena oblovine ove godine skuplja i do 400 posto u odnosu na ranije.\nIz kompanije Drvosječa su pozdravili odluku Vijeća ministara i naglašavaju da će zahvaljujući ovoj odluci riješiti se veći problem od samih cijena, a to je dostupna količina u Bosni i Hercegovini.\n„Radi se o velikoj promjeni u drvoprerađivačkoj industriji i povući će lančanu reakciju od sirovine pa sve do krajnjeg korisnika i svi će u tome lancu morati korigovati svoje cijene“, kaže predstavnik kompanije Drvosječa Muhamed Helać.\nDo korekcije cijena će doći da bi firme mogle prodati proizvode na domaćem tržištu u nedostatku stranog.\n„Mi garantujemo kao firma Drvosjeća da ćemo od prvog sedmog ponuditi jeftinije cijene. Mi smo već uputili dopise našim dobavljačima za smanjenje cijena. Obećavamo i garantujemo da će cijene biti niže, u kojem procentu zavisi o tome kako će se situacija na tržištu razvijati“, poručuju iz Drvosječe.\nO opasnosti da neki od proizvođača odluče da skladište sirovinu umjesto da je ponude na domaćem tržištu, iz Drvosječe kažu da je minimalna i da to može uraditi samo jako mali broj proizvođača i distributera koji ima kapacitete skladišnog prostora.\n„Ako urade tako, samo će vidjeti da će se zabrana izvoza produžiti za još tri mjeseca te time neće dobiti ništa“, poručuju.